Απλά ένα διήγημα "Ηχώ" | Aplos Politis\nΑπλά ένα διήγημα «Ηχώ»\nαπό > Antonis Kortelis · 3 Μαρτίου 2015\nΑλήθεια, χρειάζεται το σκοτάδι για να παίξει το μυαλό σου τα παιχνίδια του;\nΔεν ήταν καλή ιδέα. Το καμπανάκι στα αυτιά του δεν σταμάταγε να χτυπάει. Δεν ήταν καθόλου καλή ιδέα. Άλλο πράγμα να επιχειρείς κάτι, μέσω μιας ομάδας, μαζί με εκπαιδευτές και άλλο πράγμα να το κάνεις μόνος σου πόσο μάλλον να έχεις για παρέα τον παρανοϊκό φίλο του, τον Κωστάκη.\n<<Μπορείς να μην είσαι χέστης;>> του είπε λίγη ώρα νωρίτερα. <<Έχουμε μπει ήδη σε τέσσερις σπηλιές ως τώρα. Πραγματικά φοβάσαι να κατέβουμε μόνοι μας λίγα μέτρα; Έχουμε και όλα τα απαραίτητα. Κάτι ήξερα που επέμενα να φέρουμε και τον εξοπλισμό μας παρέα>>.\nΔεν το είχε πολυσκεφτεί όταν του είχε ζητήσει να φέρει τον εξοπλισμό της σπηλαιολογίας μαζί του στις διακοπές στο χωριό. Ένα πραγματικά περίεργο χόμπι που είχαν ξεκινήσει όχι πολύ καιρό πριν. Δεν το πολυσκέφτηκε αλλά τα πήρε μαζί του τα σύνεργα. Όχι γιατί πίστευε ότι όντος θα κατέβουν κάποια σπηλιά αλλά γιατί ήθελε να αποφύγει την γκρίνια του. Η ιδέα όμως δεν είχε μείνει ιδέα. Εκείνος σοβαρολογούσε για τη σπηλιά. Εκείνη, πέρα από τα όρια του επαρχιακού δρόμου. Εκείνη που περίμενε ανυπόμονα τους εξερευνητές της. Που οι ντόπιοι αποκαλούσαν λημερι του διαβόλου. Αν και κανείς δεν θυμόταν πια απο που βγήκε αυτή η ονομασία. Λίγο η ζάλη της προσδοκούμενης περιπέτειας, λίγο το νεαρό της ηλικίας και περισσότερο η επιμονή του Κωστάκη, τους έφεραν στην είσοδο της εν λόγω σπηλιάς, αρματωμένοι με όλα τους τα σύνεργα και με ανάμεικτα συναισθήματα. Όχι, δεν ήταν καθόλου καλή ιδέα.\nΣυνήθως όταν κάποιος ακούει τη λέξη σπηλιά φαντάζεται ένα τεράστιο άνοιγμα στα ρίζα κάποιου βουνού, ένα στρογγυλό εσωτερικό, γεμάτο σταλακτίτες και σταλαγμίτες, και φώς που παιχνιδίζει ανάμεσα στα πετρώματα. Πόσο μακριά πέφτουν όλοι! Με μια εμπειρία τεσσάρων σπηλαίων στη πλάτη του είχε ήδη μάθει ότι η πραγματικότητα είναι λιγότερο ελκυστική. Είναι αλήθεια ότι τα πετρώματα και οι σχηματισμοί τους σε αφήνουν συχνά με ανοιχτό το στόμα αλλά όλα τα άλλα σου δημιουργούν ένα αίσθημα πλήρους ηλιθιότητας που τόλμησες να εισχωρήσεις σε αυτόν τον κόσμο. Όλες οι εισόδοι που είχε δει ως τώρα καθώς και αυτή που ήταν μπροστά του, ήταν απλά τρύπες στο έδαφος. Τρύπες που έχασκαν σαν στόματα. Έτοιμα για τα ανυποψίαστα θύματα τους. Κατηφορικά, γλιστερά, επικίνδυνα. Και το εσωτερικό; Πάντα επικλινή πλατώματα, γεμάτα μικρούς γκρεμούς ύψους δυο-τριών μέτρων, αν είσαι τυχερός, στενά λαγούμια γεμάτα εξογκώματα που πρέπει να συρθείς για να περάσεις και ένα σκοτάδι τόσο απόλυτο και αποπνικτικό που κάνει τις πιο σκοτεινές νύχτες να μοιάζουν σαν καταμεσήμερο καλοκαιριού. Θα μπορούσε να γράψει βιβλίο για ποιους λόγους δεν διαλέγουμε την σπηλαιολογία σαν χόμπι. Για την επικινδυνότητα που υπάρχει σε μια κατάβαση. Για το τι παιχνίδια μπορεί να σου παίξει ένα τόσο σκοτεινό μέρος. Η θα μπορούσε απλά να αρνηθεί να μπει στο ορθάνοιχτο κενό που έβλεπε μπροστά του. Κάποιες φορές οι πρώτες σκέψεις είναι οι καλύτερες.\nΤο πιο δύσκολο να συνηθίσεις σε ένα σπήλαιο και αυτό είναι θέμα εμπειρίας, είναι ο αέρας. Πυκνός και ακίνητος. Λες και μπορείς να κόψεις κομμάτι του. Υγρός και κολλώδες….μια ουσία που δύσκολα αναπνέεται. Το δεύτερο που πρέπει να συνηθίσεις και που είναι αυτό που οι περισσότεροι δεν μπορούν να χωνέψουν, είναι η διαφορά θερμοκρασίας. Ενώ μπαίνοντας σε χτυπά κατευθείαν ένα κύμα δροσιάς, κάτι για το οποίο ευθύνεται κυρίως η έλλειψη ηλιακών ακτινών, από τα πρώτα μέτρα κατάβασης νιώθεις τον ιδρώτα να κυλά στο πρόσωπο σου από μια πρωτόγνωρη ζέστη. Λες και πλησιάζεις το κέντρο της γης. Λίγο πιο κάτω κρύο, ακόμα και πάγος και μετά πάλι ζέστη. Γνώριμα θέματα για κάποιους με ιστορικό τεσσάρων καταβάσεων. Με σίγουρες και αργές κινήσεις πέρασαν το άνοιγμα-στόμα και συναντήσαν τον προθάλαμο της σπηλιάς. Ήξερε ότι σε λίγα δευτερόλεπτα θα συνήθιζε τον αέρα και τη θερμοκρασία. Αυτό που δεν θα κατάφερνε να συνηθίσει ποτέ είναι το σκοτάδι. Ταυτόχρονα άναψαν τις μικρές λάμπες στα κράνη τους στέλνοντας δυο ακτίνες φωτός, προσφορά στο υπερφυσικό σκότος. Ο Κωστής, φανερά ενθουσιασμένος, προχώραγε πάνω κάτω το πλάτωμα του προθαλάμου για να βρει σημεία κατάβασης. Τον έβλεπε που οι κινήσεις του γινόντουσαν όλο και πιο γρήγορες, γεμάτες ανυπομονησία.\n<<Πρόσεχε λίγο, γλιστράει εδώ μέσα>>.\n<<Ψάχνω με ποιο τρόπο θα κατέβουμε πιο εύκολα αγαπητέ μου>> του αντιγύρισε ο εδώ και δέκα χρόνια καλύτερος του φίλος. <<Και η αλήθεια είναι ότι βλέπω μόνο δύο τρόπους>>. Τους έβλεπε κι αυτός. Το πλάτωμα που στεκόντουσαν ήταν το πολύ πέντε έξι τετραγωνικά μέτρα και με δυόμιση μέτρα ύψος. Ένα γκρεμός περίπου τριών μέτρων βρισκόταν μπροστά τους και ένα στενό, κατηφορικό λαγούμι στα αριστερά τους. Από κάπου άκουγε νερό να πέφτει κάτι καθόλου ασυνήθιστο. Μπορεί να ήταν κάποια λιμνούλα η ένα μικρό υπόγειο ποταμάκι. Όμορφο θέαμα που όμως προμήνυε πολύ γλιστερά βράχια.\n<<Πιο κάτω τι βλέπεις;>> ρώτησε τον φίλο του που στεκόταν κοντά στην άκρη.\n<<Ξεκινάει ένα μεγαλύτερο πλάτωμα με πολύ πιο κοντή οροφή. Και το λαγούμι μάλλον εκεί καταλήγει. Προτείνω να κατέβουμε με σχοινί>> είπε και έβγαλε με μιας το σφυρί του και ένα μεγάλο καρφί που θα στήριζε τον καταβατήρα. Παράλληλα με το κοπάνημα στο βράχο άρχισε να σφυρίζει και ένα γνωστό τους τραγούδι, το fear of the dark…..τι ταιριαστό….\n<<Ρε ‘συ νομίζω πως θα ήταν καλύτερη ιδέα το λαγούμι για την ώρα>>. Σταμάτησε και τον κοίταξε. Η ηχώ συνέχισε για λίγο το τραγούδι του σαν κάποιος να συμφωνούσε ότι είναι καλό να φοβάσαι το σκοτάδι που και που.\n<<Αν θες εσύ τράβα από το λαγούμι. Εγώ θα κατεβώ σαν γνήσιος σπηλαιολόγος>> είπε και συνέχισε το στερέωμα του καρφιού.\n<<Κάνε ότι θες αλλά μη με φωνάξεις να σε βοηθήσω όταν φας τα μούτρα σου ηλίθιε>>. Δεν περίμενε να του απαντήσει. Γύρισε και κατευθύνθηκε αριστερά.\nΕίχε ξαναπεράσει από λαγούμι. Συνήθως άρχιζαν σαν μεγάλες τρύπες και κατέληγαν σε μακριούς σωλήνες που τους διασχίζεις μόνο έρπην. Πιο ασφαλές τρόπος κατάβασης, αν υπήρχε ανάμεσα στα επίπεδα μιας σπηλιάς, με μόνο πρόβλημα ότι αν στένευε πολύ σφηνωνόσουν στα βράχια και έπρεπε να γυρίσεις πίσω με τον ίδιο τρόπο που μπήκες, αλλά με την όπισθεν! Ο φακός του μπορούσε να δει μόνο τα τέσσερα πέντε πρώτα μέτρα της τρύπας και αν και στένευε γρήγορα φαινόταν αρκετά φαρδιά για να τη διασχίσει σχετικά εύκολα. Οι σφυριές ακουγόντουσαν ακόμα, το ίδιο και η μουσική σε ένα αποπροσανατολιστικό θόρυβο. Ένιωσε να παίρνει μέρος σε έναν αγώνα ταχύτητας. Ποιος θα έφτανε πιο γρήγορα κάτω; Σφυριά, λύγισε τα γόνατα του και ψηλάφισε το βράχο να βρει σίγουρα κρατήματα. Σφυριά, ένιωσε το τζιν του να τρίβεται πάνω στην υγρή επιφάνεια, να μουσκεύει σε κάθε του κίνηση. Τα χτυπήματα σταμάτησαν. Ο Κώστας θα στερέωνε τον καταβατήρα και θα έδενε πάνω του το σχοινί. Λίγα μέτρα ήδη μέσα στο λαγούμι και έβλεπε ότι μπροστά του η τρύπα στένευε περισσότερο. Δεν είχε χρόνο να σκεφτεί. Ο φίλος του τώρα θα έδενε τα φρένα χειρός/στήθους. Ήξερε ότι θα τα πέρναγε στην εξάρτηση του και θα κατέβαινε σε ελάχιστο χρόνο. Το σώμα του πήρε φωτιά. Τα γόνατα και οι αγκώνες του δούλευαν γρήγορα. Λίγα μέτρα πιο κάτω αναγκάστηκε να πέσει έρπην για να περάσει.\n<<Ελπίζω το λαγούμι να μην είναι πολύ στενό φίλε μου. Εγώ θα είμαι κάτω περίπου σε μισό λεπτό. Θα σου φτιάξω καφέ και θα σε περιμένω>> είπε ο Κωστής και συμπλήρωσε με ένα επιτηδευμένο γελάκι που ακούστηκε σαν να βγαίνει από δαίμονα στην αντανάκλαση της βραχώδης επιφάνειας. Αυτό ήταν αρκετό για να τον κάνει να κινηθεί ακόμα πιο γρήγορα. Μυτερές εξοχές έξυναν το κεφάλι και την πλάτη του αλλά δεν έδινε σημασία. Το σφύριγμα ξαναξεκίνησε σημάδι πως όλα πάνε κατ’ευχήν στην αντίπερα όχθη. Δυο μέτρα μπροστά του το λαγούμι τελείωνε και κατέληγε στο κάτω πλάτωμα πολύ κοντά στην άκρη του. Λίγο ακόμα. Άκουσε το σχοινί που τέντωσε κάτω από το βάρος του Κωστή. Λίγο ακόμα. Τα βράχια τον πίεζαν τώρα σε κάθε του κίνηση. Λίγο ακόμα…. μέχρι που ένας δυνατός ήχος τον έκανε να σταθεί ακίνητος.\nΈνας βράχος ξεκόλλησε. Και μετά από ένα δευτερόλεπτο ένας δυνατός γδούπος με τη συνοδεία ενός ουρλιαχτού. Μια σειρά από ήχους που η ηχώ αναπαρήγαγε ξανά και ξανά σαν προειδοποίηση να μην αφήσει την ανάσα του. Και μετά η φωνή του φίλου του να δημιουργεί καινούργιους ήχους που ανακατεύονταν με τους παλιούς. Άλλο ένα ουρλιαχτό, ένα βογκητό, ξανά το ουρλιαχτό, ένας γδούπος, μια πέτρα που σπάει….το ουρλιαχτό του φίλου του.\n<<Κώστα; Κώστα; Τι έγινε; Μίλα μου ρε τι έγινε;>> βάλθηκε να ουρλιάζει κι αυτός.\n<<Αααχ, αααχ, έσπασε ο γαμοβράχος ρε μαλάκα. Ααααααα το πόδι μου ρε….νομίζω πως το έσπασα. Με πονάει τρομερά. Κάνε κάτι…αααααα>>. Με μιας όλες οι φωνές του επιτέθηκαν ταυτόχρονα και τον έσπρωξαν με απίστευτη ταχύτητα προς την άκρη της τρύπας. Και εκεί ένιωσε να σφηνώνει. Όχι δεν μπορεί, όχι τώρα. Ένιωσε το κορμί του να καλύπτεται κάθε εκατοστό από τον συμπαγή βράχο τριγύρω του. Ένιωσε να μη μπορεί να κινηθεί.\n<<Πρέπει να βγω, πρέπει…να βγω>> τα λόγια του ακουστήκαν ψυθιριστά δίπλα στα ουρλιαχτά που λυμαίνονταν τον αέρα. Άρχισε να χτυπιέται πάνω στον βράχο. Να κοπανάει με δύναμη και να ανοίγει πληγές στο κορμί του. <<Πρέπει να βγω>>. Σύρθηκε λίγο πιο κάτω. Ένα μεγάλο εξόγκωμα τον χτύπησε στο κεφάλι αλλά αυτό δεν τον ηρέμησε καθόλου. Το κορμί του έτρεμε. Το τίναζε προς κάθε δυνατή κατεύθυνση με λύσσα. Δεν κατάλαβε πως ακριβώς υποχώρησε το πάτωμα από κάτω του κάνοντας τον να κατρακυλήσει στη άκρη του δεύτερου πλατώματος ούτε πως με μια τέτοια ταχύτητα κατάφερε να συγκρατηθεί από την άκρη του. Η πτώση κράτησε ελάχιστα. Κάτι μεταξύ ενός ουρλιαχτού και ενός γδούπου. Και ύστερα όλα έσβησαν.\nΆνοιξε τα μάτια του με κόπο. Ένιωθε να τον πονάει όλο του το κορμί. Το κεφάλι του, του έριχνε αλλεπάλληλες σφυριές όμοιες με εκείνες που έριχνε ο Κωστής, λίγη ώρα πριν, στον βράχο. Ο Κωστής!\n<<Κώστα; Κώστα είσαι καλά;>>. Δεν πήρε απάντηση. Ο φακός του είχε σπάσει από την πτώση αλλά μπορούσε ακόμα να δει κάπως αχνά από τον φακό του φίλου του που βρισκόταν πέντε με έξι μέτρα από πάνω του. <<Κώστα; Ξύπνα … πρέπει να βγούμε από εδώ μέσα>>. Καμιά απάντηση και πάλι. Ένα άγχος τον κατέκλυσε σαν κύμα καθώς σηκωνόταν όρθιος. Δεν μπορούσε να δει που ακριβώς βρισκόταν η τι είχε τριγύρω του. Δεν μπορούσε να δει με πιο τρόπο θα έφτανε στον φίλο του, που ήλπιζε να είναι απλά λιπόθυμος, πόσο μάλλον με ποιο τρόπο θα έβγαιναν από εδώ μέσα. Η καρδιά του άρχισε να χτυπά σαν τρελή στην όψη του πανικού που πλησίαζε γοργά. Ανακατευόταν και ήθελε να ξεσπάσει σε κλάματα. Ένα ρευστό κύμα κόλλησε στο λαρύγγι του. <<Θεέ μου είμαι τελειωμένος. Θα πεθάνουμε εδώ μέσα. Κώστα; Κώστααααα;>>. Με απότομες κινήσεις άρχισε να ψηλαφίζει τον βράχο μήπως βρει πάτημα να σκαρφαλώσει. Η υγρασία εκεί ήταν πιο έντονη και το μουδιασμένο, από τις πληγές, κορμί του άρχισε να τρέμει από το κρύο. Το κεφάλι του ήταν έτοιμο να σπάσει και η αίσθηση του εμετού γινόταν όλο και πιο άμεση. Προσπάθησε να σκαρφαλώσει σε μια μικρή εσοχή που βρήκε. Μάταια. Η εσοχή έσπασε κάτω από το βάρος του. Το κεφάλι του κουδούνιζε. Τα νύχια του πλέον έξυναν τον βράχο μπροστά του, σπάζοντας τα και ματώνοντας τα χέρια του. Από κάπου πίσω του άκουσε το σφύριγμα του γνωστού τραγουδιού.\nΓύρισε απότομα και κόλλησε το σώμα του στην πέτρα.\n<<Ποιος είναι εκεί; Κώστα; >>. Το σφύριγμα σταμάτησε. Δεν διέκρινε τίποτα. Γαμημένο αποπνικτικό σκοτάδι. Από κάπου μακριά άρχισε ένας αντίλαλος. Ένας βράχος που σπάει, ένας γδούπος, ένα ουρλιαχτό, ένα σφύριγμα για να φοβάσαι το σκοτάδι. Δεν καταλάβαινε πια ήταν η πηγή του. Φαινόταν να έρχεται από παντού. <<Θεέ μου. Πως είναι δυνατόν; Κώστα; Πες μου πως είσαι εσύ>>. Ξαφνικά η ηχώ σταμάτησε αφήνοντας μόνο τα τελευταία του λόγια να σβήνουν στον αέρα. Ένα σύρσιμο από δεξιά τον έκανε να γυρίσει απότομα. Τα ορθάνοιχτα μάτια του δεν βοηθούσαν ιδιαίτερα. Προσπάθησε να στρέψει όλες του τις αισθήσεις προς τη πηγή του ήχου. Ένιωθε σαν γάτα έτοιμη να χιμήξει σε ένα αόρατο εχθρό. Ένα σύρσιμο πίσω του παραλίγο να τον κάνει να χάσει την ισορροπία του. Το στομάχι του έστελνε οξέα με πίεση στον οισοφάγο του. Τα πόδια του έτρεμαν ασυγκράτητα. Το κρύο του περόνιαζε τα κοκάλα. Άλλο ένα σύρσιμο από μπροστά του έκανε όποια αυτοσυγκράτηση είχε ως εκείνη τη στιγμή να σπάσει σε χίλια κομμάτια. Έκανε μεταβολή και άρχισε να τρέχει στα τυφλά. Το σύρσιμο πίσω του δυνάμωσε μέχρι που έγινε σίγουρα βήματα που τον καταδίωκαν. Άρχισε να φωνάζει κάτι μεταξύ βοήθεια και άσε με ήσυχο και η καταραμένη ηχώ γέμισε για ακόμα μια φορά το χώρο. Κάπου χτύπησε αλλά δεν σταμάτησε την απεγνωσμένη φυγή του. Κάτι τον κυνηγούσε. Έπρεπε να βρει την έξοδο. Έπρεπε να πάει στον φίλο του. Έπρεπε να είχε δει το κενό μπροστά του…\nTags: άγνωστοδιάβολοςηχώκατάβασημυαλόπαιχνίδισκοτάδισπηλιά. διήγημασχοινίτρόμοςτρύπαφίλοιχόμπι\n3 Μαρτίου 2015 στις 16:50\nπολύ καλό…. αγωνιώδες, κλειστοφοβικό !!!\nNext story Ο τηλεφωνητής\nPrevious story Ανοιξιάτικα Blues


NewsIT Κοσμος Μουχαρεμ Ιντζε: Νεο κομμα απο τον αντιπαλο του Ερντογαν το 2018 - «Θα μεταμορφωσουμε την Τουρκια»\nΟ Μουχαρέμ Ιντζέ, αντίπαλος του Ερντογάν στις προεδρικές εκλογές του 2018 στην Τουρκία, ίδρυσε νέο κόμμα. «Θα μεταμορφώσουμε την Τουρκία», δήλωσε ο Ιντζέ ανακοινώνοντας την ίδρυση του κόμματος Memleket (Πατρίδα).\nΟ Μουχαρέμ Ιντζέ, υποψήφιος της αντιπολίτευσης στις προεδρικές εκλογές του 2018 που αντιμετώπισε τον Ρετζέπ Ταγίπ Ερντογάν, με την κίνησή του αυτή ανασυνθέτει το τουρκικό πολιτικό τοπίο, δύο χρόνια πριν από την επόμενη εκλογική αναμέτρηση.\n«Θα μεταμορφώσουμε την Τουρκία», δήλωσε ο Μουχαρέμ Ιντζέ ανακοινώνοντας την ίδρυση του κόμματος Memleket (Πατρίδα) στην Άγκυρα, διατυπώνοντας σφοδρές επικρίσεις κατά της ηγεσίας του Ερντογάν, αλλά και του Ρεπουμπλικανικού Λαϊκού Κόμματος (CHP) της τουρκικής αντιπολίτευσης από το οποίο αποχώρησε.\n«Η αντίθεσή μας είναι πλήρης προς την τάξη αυτή που βασίζεται στη λεηλασία… Η εξουσία δεν έχει μπορέσει να προσφέρει λύση σε κανένα πρόβλημα της χώρας», είπε ο Ιντζέ.\nClick4more: Ο Μουχαρέμ Ιντζέ ταράζει τα νερά της τουρκικής πολιτικής – Παραιτήθηκε από το CHP και κάνει δικό του κόμμα\nΜουχαρέμ Ιντζέ: Βετεράνος, χαρισματικός και εθνικιστής\nClick4more: Ο «Θεσσαλονικιός» Μουχαρέμ Ιντζέ επιτέθηκε στον Ερντογάν μέσω… Ελλάδας!\nΜΟΥΧΑΡΕΜ ΙΝΤΖΕΡΕΤΖΕΠ ΤΑΓΙΠ ΕΡΝΤΟΓΑΝΤΟΥΡΚΙΑ


Τραγωδία στον Αλμυρό: Τι έδειξε το πόρισμα για την 13χρονη | Thessalikos\nΤραγωδία στον Αλμυρό: Τι έδειξε το πόρισμα για την 13χρονη\nΟ χειριστής, ο οποίος ήταν μεθυσμένος, φταίει για το τραγικό δυστύχημα που στοίχισε τη ζωή σε μία 13χρονη σε λούνα παρκ στον Αλμυρό Βόλου, σύμφωνα με τα όσα έδειξε το πόρισμα των εμπειρογνωμόνων.\n«Τι γιορτές να κάνουμε χωρίς το κορίτσι μας; Είναι αισθητή η απουσία της. Καμιά φορά φωνάζω την άλλη κόρη μου Σεραϊνα. Ήταν 13 χρονών και είχε ύψος 1,75. Έμπαινε και έδινε ζωή στο σπίτι. Όλες οι μέρες είναι δύσκολες, αλλά αυτές είναι ακόμα πιο πολύ. Να σας πω την αλήθεια, νομίζω ότι έχει φύγει ένα κομμάτι από το σώμα μου», είπε στο δελτίο του Star η μητέρα του κοριτσιού.\nΣύμφωνα με αποκλειστικές πληροφορίες του Star, το πόρισμα των εμπειρογνωμόνων παραδόθηκε στις αρχές και αναφέρει ότι για το δυστύχημα στο λούνα παρκ του Αλμυρού φταίει ο χειριστής και η υπερβολική ταχύτητα που είχε αναπτύξει.\nΗ εισαγγελία Βόλου θα εξετάσει όλα τα στοιχεία, προκειμένου να τιμωρηθούν όσοι φταίνε για το τραγικό δυστύχημα που συγκλόνισε τη χώρα.\n«Σύμφωνα με τον εμπειρογνώμονα το μηχάνημα φταίει γιατί το είχαν δηλώσει 15 ίππων αλλά ήταν 123,6 και ήταν και μεθυσμένος ο χειριστής. Aν δεν το σταματούσε κάποιος άνθρωπος θα έφευγαν και άλλα παιδιά. Δεν το σταμάτησε ο χειριστής» δηλώνει η μητέρα της 13χρονης στο Star.\nΠροηγούμενο άρθρο«Άρωμα Θεσσαλίας» στο Προεδρικό Μέγαρο;\nΕπόμενο άρθροΔήμος Αθηναίων: Συνεχίζονται τα έκτακτα μέτρα για τους αστέγους


Συγκινητικές εικόνες στη Βουλή: Αγκαλιασμένοι βουλευτές θρηνούν για τον θάνατο της Φώφης Γεννηματά - Alldaynews.gr\nΟ θάνατος της προέδρου του ΚΙΝΑΛ Φώφης Γεννηματά έχει προκαλέσει θλίψη στο Πανελλήνιο.\nΘλίψη, επίσης, επικράτησε και στην Ολομέλεια του Ελληνικού κοινοβουλίου όπου τηρήθηκε ενός λεπτού σιγή.\nΕκεί στέκονταν σήμερα υπουργοί και βουλευτές όλων των κομμάτων, εμφανώς συγκινημένοι, προσπαθώντας να παρηγορήσει ο ένας τον άλλο για τον ξαφνικό χαμό της προέδρου του ΚΙΝΑΛ.\nΗ Βουλή θα διακόψει τις εργασίες της για αυτή την εβδομάδα, τιμώντας τη μνήμη της πολιτικού, με το κλίμα σήμερα να είναι ιδιαίτερα βαρύ και φορτισμένο.\nΕτικέτες: ΒουλήΘάνατοςΦώφη Γεννηματά


Κολωνός: Άγνωστοι επιτέθηκαν με μαχαίρια και καδρόνια σε ομάδα ΔΙΑΣ – 5 τραυματίες αστυνομικοί\nΠραγματοποιήθηκε μία σύλληψη – Η ανακοίνωση της ΕΛ.ΑΣ.\nΑπό X. AΚ\t 17:38 - 06/12/2020\nΤον τραυματισμό πέντε αστυνομικών είχε ως αποτέλεσμα η χθεσινή επίθεση αγνώστων σε αστυνομικούς της ομάδας ΔΙΑΣ στην περιοχή του Κολωνού.\nΣε ανακοίνωσή της η ΕΛ.ΑΣ. αναφέρει ότι περίπου 80 άτομα επιχείρησαν να προσεγγίσουν το Α.Τ. Κολωνού το απόγευμα του Σαββάτου και επιτέθηκαν σε αστυνομικούς που είχαν στήσει φραγμό. Οι άγνωστοι μεταξύ άλλων κρατούσαν κοντάρια και μαχαίρια με αποτέλεσμα να τραυματιστούν 5 αστυνομικοί, οι οποίοι διακομίστηκαν στο 401 Γενικό Στρατιωτικό Νοσοκομείο Αθηνών.\nΜετά την επίθεση, οι αρχές προχώρησαν στη σύλληψη μιας γυναίκας, η οποία θα οδηγηθεί στον Εισαγγελέα, ενώ οι έρευνες για τον εντοπισμό και των υπόλοιπων δραστών συνεχίζεται.\nΑναλυτικά η ανακοίνωση της ΕΛ.ΑΣ. για την επίθεση στο Α.Τ. Κολωνού\n«Χθες (5 Δεκεμβρίου 2020) το απόγευμα, (80) περίπου άτομα, έχοντας καλυμμένα τα χαρακτηριστικά τους με κράνη και κουκούλες «full face», επιχειρώντας να προσεγγίσουν και να επιτεθούν στο Αστυνομικό Τμήμα Κολωνού, εξύβρισαν και επιτέθηκαν σε αστυνομικούς της Ομάδας «ΔΙ.ΑΣ.», που είχαν σχηματίσει φραγμό για την αποτροπή τους.\nΚατά την επίθεση, που διήρκησε περίπου δέκα λεπτά, χρησιμοποίησαν κοντάρια, μαχαίρια, σουγιάδες, πυροσβεστήρες, δακρυγόνα, κ.λπ. αντικείμενα. Τραυματίστηκαν (5) αστυνομικοί, οι οποίοι διακομίσθηκαν στο 401 Γενικό Στρατιωτικό Νοσοκομείο Αθηνών για παροχή πρώτων βοηθειών. Επιπλέον προκλήθηκαν υλικές ζημιές σε υπηρεσιακή μοτοσικλέτα, σε αστυνομικό εξοπλισμό και σε όχημα ιδιώτη.\nΣε έρευνα που πραγματοποιήθηκε στην οικία της, μεταξύ άλλων, βρέθηκαν και κατασχέθηκαν αντιασφυξιογόνος μάσκα, (2) κράνη, σφεντόνα, (2) laptop, κεντρική μονάδα ηλεκτρονικού υπολογιστή, φορητή συσκευή αποθήκευσης ψηφιακών δεδομένων (usb stick), (2) κινητά τηλέφωνα και αφίσα με αντιεξουσιαστικό περιεχόμενο.\nΣε βάρος της σχηματίσθηκε δικογραφία για βία κατά υπαλλήλων και δικαστικών προσώπων από κοινού, απείθεια καθώς αρνήθηκε τη δακτυλοσκόπηση, διατάραξη κοινής ειρήνης, υφαρπαγή ψευδούς βεβαίωσης, ψευδή κατάθεση, ψευδή καταγγελία, επικίνδυνη σωματική βλάβη, απόπειρα βαριάς σωματικής βλάβης, φθορά ξένης ιδιοκτησίας και παράβαση της νομοθεσίας περί όπλων και περί φωτοβολίδων. Η συλληφθείσα οδηγείται στον κ. Εισαγγελέα Πλημμελειοδικών Αθηνών, ενώ η έρευνα για τον εντοπισμό και των υπολοίπων δραστών συνεχίζεται».\nΓραμμένος: «Αφήστε με να φύγω»


Το γράμμα μιας εκπαιδευτικού που όλοι οι γονείς πρέπει να διαβάσουν... - Mamoula\nΚολιέ από καλαμάκια για μικρά χεράκια!\nΚάθε μέρα, κάθε εβδομάδα, κάθε χρόνο μου εμπιστεύεσαι ό,τι πολυτιμότερο έχεις: το παιδί σου. Πίστεψε με για να φτάσω εδώ που έφτασα δούλεψα πολύ, διάβασα πολύ, κουράστηκα πολύ και είμαι σε συνεχή επαγρύπνηση για να κάνω τον εαυτό μου καλύτερο έτσι ώστε να είμαι εδώ για το παιδί σου. Μαζί με το παιδί σου δουλεύουμε, δυσκολευόμαστε, παλεύουμε, γράφουμε, διαβάζουμε, χτίζουμε. Κανείς όμως δεν εγγυάται ότι αυτό θα είναι ένα εύκολο ταξίδι.\nΣε κάθε περίπτωση όμως σε θέλω σύμμαχο. Δεν είμαι εδώ ούτε για να «κλέψω» την αγάπη του παιδιού σου, ούτε για να το πληγώσω, ούτε για να σε θίξω, ούτε για να σε υπονομεύσω. Είμαι εδώ για να το μάθω, να το εκπαιδεύσω, να το γεμίσω εφόδια. Για αυτό όταν κάποιες φορές σου λέω ότι εντοπίζω κάποιο πρόβλημα μην με «αδειάζεις». Όταν έχεις ένα παράπονο από εμένα μην με «καρφώνεις». Όταν έχει αμφιβολίες για την δουλειά μου μην μένεις με αυτές. Όταν διαφωνείς μαζί μου μην με κακολογείς στο παιδί σου. Όταν δεν με συμπαθείς μην το αφήνεις να σε τυφλώνει. Όταν σου λέω κάτι άκου με. Δεν είμαι ένας φωτεινός παντογνώστης, είμαι επαγγελματίας σε αυτό που κάνω και πάνω σε αυτό μπορώ να εκφέρω άποψη, η όποια άσε με να πιστεύω πως είναι λίγο πιο σωστή από τη δική σου. Όχι λόγω εξυπνάδας ή ανωτερότητας. Απλά αυτή είναι η δουλειά μου και προσπαθώ πολύ να την κάνω κάθε φορά όσο καλύτερα μπορώ. Και οι δύο έχουμε ανάγκη ο ένας τον άλλον. Και πάνω από όλα το παιδί σου έχει ανάγκη και τους δυο μας.\nΞενυχτώ πολύ για το παιδί σου ξέρεις. Πώς θα μάθει καλύτερα αυτό που προσπαθώ να του πω, πώς να βρω ένα σύστημα αξιολόγησης που δεν θα το πληγώσει αλλά θα το επιβραβεύσει χωρίς όμως να το κάνει ανταγωνιστικό, πώς να βρω τον τρόπο να το κάνω να μάθει τη χαρά της συνεργασίας μέσα από μια τόση δα τάξη, να εντοπίσω τις δυσκολίες του μέσα από μια πρόταση ή από ένα γραμματάκι που δεν το καταφέρνει μήνες τώρα. Ο καθένας μας παίζει τον ρόλο του. Δεν θέλω να σου χαλάσω τίποτα από όσα έχεις ονειρευτεί για το τέλειο πλασματάκι σου, απλά θέλω να σου δείξω ότι δεν πειράζει αν δεν είναι τέλειο όπως το έχεις φανταστεί. Μην με τιμωρείς για αυτό περιφρονώντας με.\nΆσε να μάθουμε ο ένας από τον άλλον και οι δύο μαζί από το παιδί. Μπορούμε.\nΤον παππού μου αγαπάω πιο πολύ…


ΥΓΕΙΑ - SOS: ΣΠΟΡΟΔΙΑΝΟΜΗ-ΠΑΡΑΔΟΣΙΑΚΟΙ ΣΠΟΡΟΙ - ΓΙΑΤΙ ΧΑΝΟΝΤΑΙ ΟΙ ΠΟΙΚΙΛΙΕΣ.\nΣΠΟΡΟΔΙΑΝΟΜΗ-ΠΑΡΑΔΟΣΙΑΚΟΙ ΣΠΟΡΟΙ - ΓΙΑΤΙ ΧΑΝΟΝΤΑΙ ΟΙ ΠΟΙΚΙΛΙΕΣ.\nΤο ΠΕΛΙΤΙ πριν 15 χρονια ανοιξε τον δρομο για να γνωρισει ο περισσοτερος κοσμος τις ποικιλιες των κηπευτικων και να κεντρισει το ενδιαφερον πολλων ελληνων να ξεκινησει να φτιαχνει λαχανοκηπους ξεκινωντας απο σπορο , ψαχνοντας παλιες ξεχασμενες ελληνικες ποικιλιες.\nΣυντομα στα βηματα αυτα ακολουθησαν και αλλες οργανωσεις , συλλογοι ,πολιτες . Σημερα εγινε μοδα και δεν υπαρχει συλλογος που να μην ανακοινωνει σποροδιανομες. το facebook ειναι γεματο με ομαδες που κανουν σποροδιανομες. εχουμε φθασει στο σημειο καθε συνοικια να εχει και την ομαδα σποροδιανομης της. Θα μου πειτε οτι ειναι ευχαριστο αυτο . Συμφωνω απολυτα. Το ερωτημα ειναι τι μοιραζουν και απο που ειναι ο σπορος τους και πως ονομαζουν τις ποικιλιες τους. Ειναι γνωστες καθολου με καλλιεργειες και το κανουν απο πιστευω και ιδεολογια η ειναι προσωπικη προβολη ?. Τα μελη που δινουν τον σπορο ξερουν να καλλιεργουν και να τον συλλεγουν σωστα η καλλιεργουν αρρωστα φυτα η σταυρογονιμοποιημενα με αποτελεσμα να μεταφερουν αρρωστιες του σπορου απο ενα κηπο στον αλλο .\nΕνημερωνουν σωστα τα μελη σχετικα με τις συνθηκες καλλιεργειας η καταφερνουν να τους μπερδεψουν περισσοτερο εισαγοντας αφορισμους . Εδω να ξεχωρισουμε οτι υπαρχουν κατηγοριες σπορων . σχετικη αρθρογραφια εχω κανει και θα την βρειτε στο ftiaxno .gr.\nNα δουμε ομως τι μοιραζουν συνηθως σε αυτες τις σποροδιανομες. απο σπορους ροκας ,μαιντανου,βλητα, πιπεριες και οτι αλλο μπορειτε να φανταστειτε . σπορους κοινους που μπορεις να βρεις σε οποιοδηποτε γεωπονικο καταστημα απο φακελλακι, μαλιστα με το ονομα της καθε ποικιλιας . η νομοθεσια για τους εμπορους των σπορων σχετικα ειναι αυστηρη και πρεπει να ακολουθουνται κανονες υγιεινης και συλλογης με πιστοποιητικα. δεν μπορει να πουλα παρα μονο με αδειοδοτηση.\nΣημερα εχουμε καταφερει να δαιμονοποιησουμε την αγορα σπορου για ερασιτεχνικη καλλιεργεια με διαφορα ιδεολογηματα.\nΓΙΑΤΙ ΧΑΝΟΝΤΑΙ ΟΙ ΠΟΙΚΙΛΙΕΣ\nΚαθε συλλογος λοιπον η καθε ομαδα γινονται νονοι διαφορων ονοματων σε ποικιλιες που κανονικα επρεπε να υπαρχουν με την επισημη και αναγνωρισμενη ποικιλια ονομαζοντας πχ πιπερια αγ.χαραλαμπους και ταυτοχρονα με την ιδια ονομασια σε ντοματα ,κολοκυθακι κ.ο.κ. Χανονται λοιπον ετσι τα χαρακτηριστικα και οι συνθηκες καλλιεργειας της ποικιλιας. αποτελεσμα να χανονται και η ονομασια αλλα να κυκλοφορει η ιδια με αλλες εκτος απο αυτη που εγινε γνωστη.\nΤΙ ΓΙΝΕΤΑΙ ΣΕ ΑΛΛΕΣ ΧΩΡΕΣ\nΕδω πρεπει να σας πω οτι παρακολουθω και ειμαι μελος σε ξενες ομαδες και παρακολουθω αρκετα blogspots που ασχολουνται με σπορους και την διανομη τους. Ειλικρινα τους συγχαιρω. ΔΕΝ δεχονται σπορους εαν και εφοσον δεν υπαρχει το ονομα της ποικιλιας του σπορου , και αλλοι φωτογραφια του φυτου και του καρπου . πολλοι ειδικα στα λουλουδια ζητουν και φωτογραφια του σπορου σε χαρακα για το μεγεθος. παντα η σποροδιανομη γινεται με το ονομα του διαθετη του σπορου. Επισης δεν μοιραζουν κοινους σπορους που βρισκονται παντου, αλλα ποικιλιες που ειναι δυσκολο να βρεθουν.\nΟ ΡΟΛΟΣ ΤΩΝ ΣΠΟΡΟΔΙΑΘΕΤΩΝ ΚΑΙ ΤΩΝ ΣΠΟΡΟΔΙΑΝΟΜΩΝ.\nΑναρωτιεμαι λοιπον αφου ολοι εχουν το ιδιο μοτιβο ΠΑΡΑΔΟΣΙΑΚΟΙ ΕΛΛΗΝΙΚΟΙ ΣΠΟΡΟΙ ψαχνω να βρω εαν διαθετουν η να διανεμουν αυτο που λενε . ΔΕΝ βρηκα λοιπον κανενα μα κανενα σπορο που να δικαιολογει τον τιτλο. Θα σας βαλω μερικες παραδοσιακες ονομασιες και εαν βρειτε απο αυτες σπορο στειλτε και σε εμενα . ντοματα θεσσαλονικης η λαγκαδα . ντοματα αραβησσου. ντοματα εξαρχου, ντοματα μπουρνελατη ,πλατανιανη , λαχανο κιλκις , καροτα νεας μαγνησιας ,πιπεριες ,τσουσκες,κιτρινη κουφαλιων,μποχοβιτικες ,βεροιας και πολλες αλλες ποικιλιες που θα χρειαστω σελιδες να τις αναφερω.\nΥπαρχουν δυστυχως ελαχιστες οργανωσεις και τραπεζες σπορων που πασχιζουν να κρατησουν ζωντανες αυτες τις παραδοσιακες ποικιλιες. Η ΔΗΜΗΤΡΑ -ΕΛΓΟ καθε χρονο βαζει ανακοινωση για διαθεση σπορων απο παραδοσιακες ποικιλιες που εχουν προς διαθεση εναντι συμβολικου τιμηματος . Ποσες ομαδες το εβαλαν σε ανακοινωση ? ποσοι ρωτησαν το αρχιπελαγος στην Σαμο (archipelagos .gr) η τους διασπορεις(diasporeis.gr) στην κρητη. ποσο εψαξαν να μαθουν τι παραδοσιακους σπορους εχει η περιοχη τους και να τους ανακοινωσουν στα μελη τους ? Ρωτησαν η εψαξαν εαν στην περιοχη τους υπαρχουν στοιχεια η σπορους απο παλιες παραδοσιακες ποικιλιες ? προσωπικα με μια μικρη ερευνα βρηκα πολλα στοιχεια για τις παραδοσιακεςποικιλιες στην κρητη,μεσσηνια,αχαια,ναξο . σιγουρα με πιο οργανωμενη ερευνα θα βρεθουν και αλλα.\nΓνωμη μου ειναι οτι αυτη η κατασταση πρεπει να αλλαξει το συντομοτερο. Πρεπει να αλλαξει ο τροπος διανομης των σπορων με τα ονοματα των ποικιλιων ,πρεπει να βρεθουν πραγματικοι ελληνικοι παραδοσιακοι σποροι και να αρχισουν εστω σιγα σιγα να καλλιεργηθουν ωστε οταν φθασουν σε ικανοποιητικη ποσοτητα να αρχιζουν να μοιραζονται . Νομιζω οτι ειμαστε ενα βημα πριν το τελος των ελληνικων ποικιλιων. Εαν δεν αλλαξουμε ,συντομα οι ερασιτεχνες καλλιεργητες δεν θα ξερουν τι καλλιεργουν και θα καλλιεργουν ποικιλιες εκπληξη.\nΤο αρθρο δεν αποτελει μομφη η παρατηρηση σε κανενα συλλογο ,ομαδα,ατομο. ειναι αφορμη για ενα γονιμο διαλογο για το μελλον της ερασιτεχνικης καλλιεργειας στην ελλαδα.\nοι δυο φωτο ειναι απο τους Διασπορεις στην κρητη. Οι υπολοιπες απο ομαδες διανομης σπορων στο εξωτερικο.\nΑναρτήθηκε από Giorgos Gekas στις 8:38 μ.μ.


ΒΙΟΠΛΗΡΟΦΟΡΙΚΗ | Τμήμα Βιολογίας\nΤίτλος ΒΙΟΠΛΗΡΟΦΟΡΙΚΗ / BIOINFORMATICS\nΥπεύθυνος/η Ζαχαρίας Σκούρας\nΓνωστικό Αντικείμενο ΓΕΝΕΤΙΚΗ\nCourse ID 40001171\n: ΠΠΣ Τμήμα Βιολογίας (2010-σήμερα)\nΜοριακή Βιολογία, Γενετική και Βιοτεχνολογία Υποχρεωτικό Κατεύθυνσης 6 3 5\nΠεριβαλλοντική Βιολογία Επιλογής 6 3 5\nΓενική Επιλογή Κατεύθυνσης 6 3 5\nΕπιστημονικής ΠεριοχήςΠρόκειται για τα μαθήματα εκείνα που αναφέρονται σε γνωστικά πεδία που εντάσσονται άμεσα στο επιστημονικό αντικείμενο του Προγράμματος Σπουδών. Συνήθως διδάσκονται από το δεύτερο εξάμηνο των σπουδών και μετά, χωρίς βεβαίως να αποκλείεται η ένταξή τους και στο πρώτο. Παραδείγματα τέτοιων μαθημάτων είναι η Φυσιολογία φυτών, η Βιολογία κυττάρου κα.\nΑνάπτυξης ΔεξιοτήτωνΜαθήματα που δεν στοχεύουν στην παροχή επιστημονικής γνώσης στο αντικείμενο του Προγράμματος Σπουδών, αλλά στην καλλιέργεια και ανάπτυξη άλλων δεξιοτήτων των φοιτητών. Παραδείγματα τέτοιων μαθημάτων είναι τα μαθήματα επιχειρηματικότητας και ενδεχομένως και οι ξένες γλώσσες.\ne-Οδηγός Σπουδών http://qa.auth.gr/el/class/1/600004520\nΣτον ιστοχώρο του Τμήματος: http://www.bio.auth.gr/course/viopliroforiki\nΓ.ΜΒ.5.2 ΕΙΔΙΚΑ ΘΕΜΑΤΑ ΓΕΝΕΤΙΚΗΣ\nΓ.ΜΒ.5.4 ΓΕΝΕΤΙΚΗ ΜΗΧΑΝΙΚΗ\nΓ.ΜΒ.5.6 ΕΙΔΙΚΑ ΘΕΜΑΤΑ ΜΟΡΙΑΚΗΣ ΒΙΟΛΟΓΙΑΣ\nΚατάρτιση σε εφαρμογές της πληροφορικής πάνω στην οργάνωση και κατανόηση της βιολογικής πληροφορίας. Εξοικείωση με τη διαχείριση, τον έλεγχο και την ανάλυση μοριακών δεδομένων με απώτερο σκοπό την εξαγωγή βιολογικών συμπερασμάτων. Απόκτηση ικανότητας χρήσης των πολυάριθμων βάσεων δεδομένων βιολογικής πληροφορίας μέσω του διαδικτύου. Εξοικείωση με εργαλεία ανάκτησης, σύγκρισης και ανάλυσης βιολογικής πληροφορίας. Εξοικείωση με τη χρήση προγραμμάτων ηλεκτρονικών υπολογιστών και εξυπηρετητών διαδικτύου για την εύρεση ομολογίας, τη γενετική ανάλυση, την ανάλυση γονιδιωμάτων, τον καθορισμό τρισδιάστατης δομής μακρομορίων, τη φυλογενετική ανάλυση αλληλουχιών DNA και αμινοξέων. Θεωρητική κατάρτιση στα μοντέλα εξέλιξης και εξοικείωση με τα βασικά βήματα και τις ποικίλες εφαρμογές των φυλογενετικών αναλύσεων.\nΔιαλέξεις: Ορισμός, σχεδιασμός και δομή μιας βάσης δεδομένων. Στρατηγικές αναζήτησης. Ανάλυση και αξιολόγηση αποτελεσμάτων αναζήτησης. Ανάλυση ακολουθιών DNA και αμινοξέων. Πρόβλεψη πρωτεϊνικών δομών. Ανάλυση μοτίβων. Σχεδιασμός εκκινητών. Στοίχιση και εύρεση ομολογίας αλληλουχιών. Μοντέλα εξέλιξης. Κατασκευή και αξιολόγηση φυλογενετικών δέντρων. Μελλοντική βιοπληροφορική και εξελίξεις στην υπολογιστική βιολογία.\nΕργαστήρια: Χρήση βάσεων δεδομένων και στρατηγικές αναζήτησης. Ανάλυση ακολουθιών DNA και αμινοξέων. Στοίχιση αλληλουχιών. Χρήση εξυπηρετητών διαδικτύου για εύρεση ομολογίας. Κατασκευή φυλογενετικών δέντρων.\nΒιοπληροφορική, Υπολογιστική βιολογία, Στοίχιση αλληλουχιών, Φυλογένεση, Βάση δεδομένων\nΠαρουσιάσεις σε Power Point, χρήση νησίδας υπολογιστών και ηλεκτρονική επικοινωνία με τους φοιτητές.\nΏρες ΔιδασκαλίαςΣυνολικός για το εξάμηνο χρόνος απασχόλησης των φοιτητών στην τάξη, το εργαστήριο, το πεδίο κλπ. Δεν συμπεριλαμβάνεται ο χρόνος προσωπικής μελέτης των φοιτητών.\nΦόρτος ΕργασίαςΣυνολικές για το εξάμηνο ώρες που πρέπει να αφιερώσουν οι φοιτητές για την αντίστοιχη μαθησιακή δραστηριότητα. Συμπεριλαμβάνεται ο χρόνος στην τάξη, το εργαστήριο, το πεδίο κλπ.\nΠιστωτικές ΜονάδεςΟι πιστωτικές μονάδες (ECTS) της αντίστοιχης μαθησιακής δραστηριότητας. Κάθε πιστωτική μονάδα αντιστοιχεί σε 25 με 30 ώρες φόρτου εργασίας των φοιτητών.\nΑτομικάΓια τη μαθησιακή δραστηριότητα δεν απαιτείται συνεργασία μεταξύ των φοιτητών\nΟμαδικάΓια τη μαθησιακή δραστηριότητα οι φοιτητές συνεργάζονται σε ομάδες\nErasmusΗ μαθησιακή δραστηριότητα προσφέρεται στους φοιτητές των προγραμμάτων ανταλλαγής\nΣεμινάρια 2 ✓\nΦροντιστήριο 2 ✓\nΔιαδραστική διδασκαλία στο Υπολογιστικό Κέντρο 4 ✓\n1. Γραπτή εξέταση στην ύλη του μαθήματος (75% του τελικού βαθμού). ΕΞέταση με δοκιμασία πολλαπλών επιλογών και απάντηση σε ερωτήσεις γνώσης ή κρίσης.\n2. Eργαστηριακές εξετάσεις γραπτές (25% του τελικού βαθμού): Περιλαμβάνει αξιολόγηση εργαστηριακής άσκησης.\nΓραπτή Εξέταση με Ερωτήσεις Πολλαπλής Επιλογής (ΣυμπερασματικήΗ συμπερασματική αξιολόγηση (για βαθμολόγηση) αναφέρεται στην αξιολόγηση της μάθησης και εκφράζει την ανάπτυξη που παρουσίασαν οι φοιτητές στο πλαίσιο του μαθήματος.)\nΓραπτή Εξέταση με Ερωτήσεις Σύντομης Απάντησης (ΣυμπερασματικήΗ συμπερασματική αξιολόγηση (για βαθμολόγηση) αναφέρεται στην αξιολόγηση της μάθησης και εκφράζει την ανάπτυξη που παρουσίασαν οι φοιτητές στο πλαίσιο του μαθήματος.)\nΓραπτή Εξέταση με Ερωτήσεις Εκτεταμένης Απάντησης (ΣυμπερασματικήΗ συμπερασματική αξιολόγηση (για βαθμολόγηση) αναφέρεται στην αξιολόγηση της μάθησης και εκφράζει την ανάπτυξη που παρουσίασαν οι φοιτητές στο πλαίσιο του μαθήματος.)\nΓραπτή Εργασία (ΔιαμορφωτικήΗ διαμορφωτική αξιολόγηση (για βελτίωση) αναφέρεται στις τυπικές και άτυπες διαδικασίες αξιολόγησης που εφαρμόζονται από τους διδάσκοντες κατά τη διάρκεια του εξαμήνου προκειμένου να τροποποιήσουν της διδακτικές και μαθησιακές τους δραστηριότητες για να βελτιώσουν τη μάθηση των φοιτητών., ΣυμπερασματικήΗ συμπερασματική αξιολόγηση (για βαθμολόγηση) αναφέρεται στην αξιολόγηση της μάθησης και εκφράζει την ανάπτυξη που παρουσίασαν οι φοιτητές στο πλαίσιο του μαθήματος.)\nΓραπτή Εξέταση με Επίλυση Προβλημάτων (ΣυμπερασματικήΗ συμπερασματική αξιολόγηση (για βαθμολόγηση) αναφέρεται στην αξιολόγηση της μάθησης και εκφράζει την ανάπτυξη που παρουσίασαν οι φοιτητές στο πλαίσιο του μαθήματος.)\nBaxevanis A.D. & Ouellette F. (Ελληνική έκδοση). 2004. Βιοπληροφορική. Επιστημονικές Εκδόσεις Παρισιάνου Α.Ε. Αθήνα (Επιμέλεια ελληνικής έκδοσης: Ευάγγελος Ν. Μουδριανάκης, Σταύρος Ι. Χαμόδρακας).\nβ1. Ηλεκτρονικό υλικό στο Blackboard\nβ2. Χρήσιμες ιστοσελίδες\n- National Center for Biotechnology Information (NCBI)\n- European Bioinformatics Institute (EBI)\n- Ensembl Genome Browser\n- Bionformatics (Oxford Journals)\n- Nucleic Acids Research (Oxford Journals)\n- Sequence Retrieval System (SRS)\n- Codon Usage Database\n- The Restriction Enzyme Database (REBASE)\n- Genomatix Software Suite\n- Bioweb (Institut Pasteur)\n- The GENSCAN Web Server at MIT\n- Phylogeny Programs\nΣυνολικές ώρες ανά εβδομάδα:\nΕπικαιροποιημένες οδηγίες διαχείρισης (απομόνωσης-καραντίνας) κρουσμάτων COVID-19 και επαφών τους\nΑποτελέσματα μετεγγραφών 2021-2022\n23/12/2021 - 12:08\nWebinar: "Venom and its Biological Roles"\n16/12/2021 - 13:41\nΠΡΟΣΚΛΗΣΗ σε δημόσια παρουσίαση της διδακτορικής διατριβής της κας Σμαράγδας Δεσπότη\n14/12/2021 - 13:50


Εκδρομή στην Κωνσταντινούπολη από Αλεξανδρούπολη στις 15 Νοεμβρίου με 17 Νοεμβρίου, ΜΟΝΟ με 85 €! Εκδρομή 2 διανυκτερεύσεων στην πρωτεύουσα του Βυζαντίου με διαμονή στο Ξενοδοχείο στην Κωνσταντινούπολη 3* !\nΑλεξανδρούπολη - Κωνσταντινούπολη, 2 διανυκτερεύσεις (Με πρωινό) , Ξενοδοχείο στην Κωνσταντινούπολη, Οδική\nΆλλο ένα φανταστικό πακέτο στον πιο κλασικό προορισμό, τα τελευταία χρόνια την Κωνσταντινούπολη. Αγιά Σοφιά, Μπλε τζαμί, Ντολμά Μπαχτσέ, Βόσπορος και διασκέδαση όπως μόνο εμείς ξέρουμε. Ξεκινάμε στις 15 Νοεμβρίου από Αλεξανδρούπολη , φτάνουμε στην Κωνσταντινούπολη όπου θα διανυκτερεύσουμε για 2 βραδιές στο Ξενοδοχείο στην Κωνσταντινούπολη 3* με επιστροφή στις 17 Νοεμβρίου .\nΓια το συγκεκριμένο πακέτο θα πρέπει να εξοφλήσετε απευθείας ολόκληρο το ποσό έως τις 16-11-2019.


από Ιωάννης Την / Το Δευ Μαρ 15, 2010 11:50 pm\n( 1921 - 1998 )\nΓεννήθηκε τον Αύγουστο του 1921 στην Ανδριανούπολη. Μετά την Μικρασιατική Καταστροφή η οικογένειά του εγκαταστάθηκε στην Καλαμάτα. Στις αρχές της δεκαετίας του ’30 ήρθε στην Αθήνα. Εδώ θα μαθητεύσει κοντά στον αξέχαστο Χαρίδημο και του Μανωλόπουλο.\nΈδειξε από μικρό παιδί το ξεχωριστό του ταλέντο στη ζωγραφική την οποία τελειοποίησε δίπλα στο μεγάλο δάσκαλο Κ. Μάνο.\nΌπως αναφέρει ο Νίκος Βουρλιώτης, εγγονός του Αβραάμ Αντωνάκου, η πρώτη παράσταση του μεγάλου αυτού καραγκιοζοπαίκτη ως θιασιάρχη έγινε στην οδό Υπαπαντής στον Πειραιά, στο θέατρο του Νίκα το 1943( Περιοδικό Νήμα,τ.7, της UNIMA ΕΛΛΑΣ ).\nΑπό αυτό το μικρό και συμπαθητικό θεατράκι ξεκίνησε την περιπλάνησή και την καριέρα του από μάντρα σε μάντρα, από πόλη σε πόλη, από νησί σε νησί. Από τα Μανιάτικα στο Κερατσίνι, αργότερα στην παλιά Κοκκινιά και τη Δραπετσώνα κι από εκεί στη λεωφόρο Βουλιαγμένης στο τότε θέατρο Λουξ. Συνεχίζοντας θα οργώσει όλη την Ελλάδα, Εύβοια, Πελοπόννησο, Κρήτη, Κυκλάδες, Επτάνησα και Δωδεκάνησα.\nΑργότερα θα ταξιδεύσει σε όλη την Ευρώπη [ Αγγλία, Γερμανία κ.α. ]. Το 1975 θα παίξει στην Αμερική και το 1978 σε πολλές πόλεις της Αυστραλίας. Το 1993 βραβεύτηκε σαν επίτιμο μέλος του Πανελληνίου Σωματείου Θεάτρου Σκιών, από τον Σκάϊ 100,4. Το 1980 υπέστη εγκεφαλικό επεισόδιο, πράγμα που τον ανάγκασε να σταματήσει τις περιπλανήσεις του και να ασχολείται πλέον μόνο με την κατασκευή φιγούρας, σκηνικών και ρεκλάμας.\nΥπήρξε άριστος λαϊκός ζωγράφος, και η προσφορά του στα εικαστικά του Καραγκιόζη υπήρξε ανεπανάληπτη. Με μια μοναδική προσωπική γραμμή και αισθητική χρωμάτων επηρέασε πάρα πολλούς σύγχρονους καραγκιοζοπαίκτες στον τομέα της κατασκευής φιγούρας, σύμφωνα με την άποψη του καραγκιοζοπαίκτη Γιάννη Χατζή ( Περιοδικό Ο Καραγκιόζης, τεύχος 11, Πανελλήνιο Σωματείο Θεάτρου Σκιών, 1998 ).\nΟ σπουδαίος ζωγράφος Αβραάμ διακόσμησε πολλούς λαϊκούς χώρους, ταβέρνες και μαγαζιά. Οι φιγούρες, τα σκηνικά, οι ρεκλάμες και οι πίνακες του σε χαρτόνι, είναι σπάνιοι και δυσεύρετοι σήμερα και αποτελούν το καμάρι κάποιων λίγων φιλότεχνων συλλεκτών. Στις περιοδείες του ανά τον κόσμο, εκτός από πρόγραμμα Καραγκιόζη, έκανε και τον ταχυδακτυλουργό, με το ψευδώνυμο Mr Adams.\nΤα σχέδιά και οι φιγούρες που κατασκεύαζε έγιναν περιζήτητα από τους συναδέλφους του ακόμα και από εκείνους που σχεδίαζαν οι ίδιοι.\nΑκατάπαυστα ζωγράφιζε μέχρι και την ημέρα που πέθανε.\nΠαρέα με τον Καραγκιόζη του ταξίδεψε σ’ όλη την Ελλάδα αλλά και σε πολλές χώρες του εξωτερικού.\nΟ Αβραάμ εκτός από τις γνωστές κλασσικές κωμωδίες έπαιξε σε δικές του διασκευές και έργα όπως «Η Γκόλφω», «Ο Ερωτόκριτος» και άλλα.\nΗ αγάπη και η αλληλεγγύη προς τους συναδέλφους του, τον έσπρωξαν να δημιουργήσει ένα τεράστιο αρχείο από την δράση όλων των συναδέλφων του, ιδιαίτερα εκείνων που δεν είχαν την τύχη ή τις γνώσεις να προβάλλουν οι ίδιοι τον εαυτό τους. Συνόδευε μάλιστα το αρχείο αυτό με δικές του πνευματώδεις σημειώσεις.\nΉταν μια εξέχουσα προσωπικότητα στο θέατρο σκιών, με τεράστια προσφορά για την οποία το Πανελλήνιο Σωματείο Θεάτρου Σκιών τον τίμησε απονέμοντας του την τιμητική διάκριση του ΕΠΙΤΙΜΟΥ ΜΕΛΟΥΣ.\nΤο περιοδικό Ο μπερντές του Καραγκιόζη, έτους 1998 ( έκδοση του 7ου Γυμνασίου Χαϊδαρίου ), αφιέρωσε στη μνήμη του το πρώτο τεύχος του.\nΈχει επεξεργασθεί από τον/την Ιωάννης στις Πεμ Μαϊος 12, 2011 11:25 pm, 2 φορές συνολικά\nΑπ: Αβραάμ Αντωνάκος\nαπό Γιάννης Την / Το Τρι Μαρ 16, 2010 12:44 am\nΕυχαριστούμε θερμά για την ανάρτηση της βιογραφίας του τόσο σπουδαίου αυτού καλλιτέχνη. Να πούμε ότι προέρχεται από τη σελίδα του προέδρου του Πανελληνίου Σωματείου Θεάτρου Σκιών κ. Πάνου Καπετανίδη www.karagkiozis.com και συγκεκριμένα από εδώ.\nαπό Πάγκαρος Την / Το Δευ Οκτ 31, 2011 7:54 pm\nO Aβραάμ εν ώρα δράσης με βοηθό τον εγγονό του Νίκο Βουρλιώτη (Nivo)...\nαπό Ιωάννης Την / Το Τετ Νοε 02, 2011 12:23 am\nΑπίστευτα συγκινητική η φωτογραφία που μας ανέβασες Πάγκαρε! Πολυ σπάνια!!! Πρεπει να ειναι απο τη δεκαετία του '80 λογικα... ο Αβρααμ μπορουσε να παιξει με το εγκεφαλικο που ειχε παθει στην αρχη εκεινης της δεκαετιας? Μιλούσε κανονικά? θα μπορουσε να μας δωσει καποιος περισσοτερες πληροφοριες? Προς το παρων δειτε 2 διαφημηστικές ρεκλάμες του Αβραάμ! Προκειται για τα έργα "Ο πολύκροτος γάμος του Καραγκιόζη" και "Η καπετάνισσα Χαϊδω"..\nαπό Ιωάννης Την / Το Δευ Ιαν 30, 2012 10:58 pm\nO γνωστος ράπερ Νικος Βουρλιωτης (Nivo) πριν απο λιγες μερες ηταν καλεσμενος στην εκπομπη του Πέτρου Κωστοπουλου "Βραδυ με το Πετρο Κωστοπουλο" οπου ο παρουσιαστης του εκανε μια εκπληξη που αφορουσε τις αναμνησεις του Νικου Βουρλιωτη σχετικα με το παππού του το μεγάλο Καραγκιοζοπαίκτη και αριστοτεχνικο σχεδιαστή φιγούρων, Αβραάμ Αντωνάκο.\nαπό Ιωάννης Την / Το Σαβ Ιουν 02, 2012 2:45 am\nΟ θρυλικός γάμος του Καραγκιόζη - ρεκλάμα ζωγραφισμένη απο τον Αβραάμ\nαπό Αντώνης Την / Το Τετ Απρ 17, 2013 4:46 pm\nΟ Αβραάμ έκανε πολύ ωραία σχέδια.\nαπό Ορέστης Την / Το Παρ Απρ 19, 2013 3:37 pm\nΈχεις απόλυτο δίκιο φίλε Αντώνη.\nαπό Αντώνης Την / Το Παρ Απρ 19, 2013 10:08 pm\nΤο σχέδιο του Καραγκιόζη του είναι ένα απο τα αγαπημένα μου.\nαπό Αντώνης Την / Το Σαβ Απρ 20, 2013 9:08 pm\nΕπίσης παρουσιάζει σε ένα σύντομο διάλογο Καραγκιόζη-Χατζηαβάτη τον καραγκιοζοπαίκτη Κώστα Αθανασίου.\nΗ τρέχουσα ημερομηνία/ώρα είναι Τετ Απρ 25, 2018 1:50 pm


"Αμφοτεροδέξιος..." : Michael Jordan..."Λεπτομέρειες" από τη ζωή ενός "φαινομένου"...\nMichael Jordan..."Λεπτομέρειες" από τη ζωή ενός "φαινομένου"...\nΝτεμπούτο με 44 πόντους\nΉταν ήδη αρκετά ψηλός για την ηλικία του, αλλά βασικά του προσόντα ήταν η ταχύτητα και η απίστευτη επαφή με το καλάθι. Στο ντεμπούτο του στο Virgo σκόραρε 44 πόντους, οι υπόλοιποι όλοι μαζί είχαν πετύχει 10. Οι γυμναστές είχαν μείνει με το στόμα ανοιχτό, ο μικρός δεν ήταν απλώς αθλητικός, αλλά ένα ακατέργαστο ταλέντο που έβαζε καλάθι όπως και απ’ όπου ήθελε, πηδούσε πιο ψηλά απ’ όλους και το μόνο του ψεγάδι ήταν ότι έβγαζε τη γλώσσα του όταν έκανε μπάσιμο και ότι έβριζε (από τότε) τους αντιπάλους όταν τους διέσυρε με τις κινήσεις του. Το καλοκαίρι ψήλωσε απότομα, το κορμί του έπαψε να είναι δεμένο με αποτέλεσμα με το ξεκίνημα της καινούριας σχολικής σεζόν να είναι ο πιο ψηλός της τάξης, με πολύ λεπτά και μακριά άκρα. Στον πρώτο αγώνα έβγαλε τον ώμο του, έμεινε στο έδαφος σφαδάζοντας από τον πόνο προτού φτάσει η μητέρα του για να τον μεταφέρει στο νοσοκομείο. Έμεινε πολλές εβδομάδες μέχρι να επανέλθει ο ώμος του και όταν επέστρεψε στο σπίτι, το πρώτο πράγμα που έκανε ήταν να πάρει φόρα και να καρφώσει στη μπασκέτα του γκαράζ με όση δύναμη είχε.\nΔεν ένιωσε ενόχληση, έβγαλε έναν αναστεναγμό ανακούφισης και μπήκε αμίλητος στο σπίτι. Το λύκειο του Laney τον περίμενε με ανοιχτές αγκάλες, όχι τόσο για τα C του ελέγχου προόδου του, όσο για τις ξακουστές από το γυμνάσιο ικανότητές του στο μπάσκετ. Μπήκε στην ομάδα αμέσως, αλλά και πάλι δεν έκανε φίλους. Ο μοναδικός του φίλος ήταν η πορτοκαλί μπάλα, μόνο μαζί της έβρισκε τη γαλήνη του και αισθανόταν αποδεκτός από τους γύρω του, γιατί μόνο με την πορτοκαλί μπάλα ήταν ξεχωριστός. Το όνειρο του ήταν να γίνει επαγγελματίας, μεγάλος και τρανός αθλητής όπως άλλωστε και όλα τα παιδιά της ηλικίας του. Κάπου εκεί παρενεβλήθη η Deloris, η οποία φοβούμενη ότι ο γιος της θα καταλήξει ένα ακόμη αμόρφωτο αγόρι του γκέτο, του έθεσε απαράβατο όρο να είναι μελετηρός και μέχρι να φέρει έστω κάποιους καλούς βαθμούς, να σταματήσει το μπάσκετ. Ο Michael πληγώθηκε, κόπηκε από την ομάδα για ένα διάστημα, αλλά ήταν αδύνατον να μείνει μακριά από το μοναδικό πράγμα που τον έκανε ξεχωριστό.\nΕπανήλθε πολύ γρήγορα, τα θαυματουργά του χέρια φόρτωσαν τα αντίπαλα καλάθια με 28 πόντους μ.ο. στη σεζόν και ξεπατίκωνε κινήσεις του Julius Erving που έκαναν το κοινό και τα κορίτσια να παραληρούν. Πιο πολύ απ’ όλες του άρεσε η κίνηση του Doctor J. να «γραπώνει» τη μπάλα με το ένα χέρι και να καρφώνει αφού τη νανουρίσει στο χέρι σαν μωρό στην κούνια. Οι Αμερικανοί που είναι ειδικοί σε κάτι τέτοια, έχουν ονομάσει την κίνηση “Rock the baby” και ο Jordan ήταν συνεπαρμένος από την εντυπωσιακή κίνηση του γιατρού. Οι Buccaneers (έτσι λεγόταν η ομάδα του λυκείου) προκρίθηκε ασφαλώς στα play offs, αλλά περιέργως, ο Jordan δεν επελέγη στην τελική δεκάδα του τελικού τουρνουά για την είσοδο στα πολιτειακά play offs επειδή ήταν ο μικρότερος. Η οργή του ήταν απίστευτη, τα έβαλε με όλους και όλα, έφτασε στο σημείο να φωνάζει πίσω από τον πάγκο ότι θέλει να χάσουν.\nΌλο το καλοκαίρι παρακαλούσε το Θεό να μεγαλώσει και να ψηλώσει κι άλλο, έβαλε τη μητέρα του να τον πάει σε ειδικό γιατρό για να διαπιστώσει έαν έχει περθώρια ανάπτυξης και εάν θα περάσει το 1,90μ. σε ύψος. Ήταν τόση η μανία του, που κάθε μέρα έκανε ασκήσεις για να ψηλώσει στην αυλή του σπιτιού, δυνάμωνε τα πόδια του και έκανε διαρκώς άλματα. Πράγματι, όταν μπήκε στη δευτέρα λυκείου, ήταν ήδη 1,89μ. ένα ύψος πολύ πάνω από το μ.ο. της εποχής και σε συνδυασμό με το εξωπραγματικό άλμα του, πολύ δύσκολα αντιμετωπίσιμο για έναν play maker. Μαγεμένος είχε παρακολουθήσει τη μάχη του Magic Johnson, και των Spartans, εναντίον του Larry Bird και των Sycamores και αποφάσισε ότι για να γίνει ο καλύτερος, πρέπει να συνδυάσει τα προσόντα και τα δυνατά σημεία και των δύο. Προτιμούσε βέβαια το Magic ξεκάθαρα λόγω χρώματος, σε βαθμό να γράψει στην πινακίδα του πρώτου αυτοκινήτου που του χάρισαν οι γονείς του το... καθόλου μετριοπαθές Magic Mike.\nΉταν η καλύτερη περίοδος στα σχολικά του χρόνια. Είχε ψηλώσει, είχε βρει την πρώτη του φιλενάδα (για την ιστορία, ονομαζόταν Laquetta Robinson) τα χέρια του ήταν δυσανάλογα μακριά, τα δαχτυλά του τεράστια, η επιρροή του Magic στο παιχνίδι του εμφανής. Πλέον δεν έδινε τη μπάλα μόνο από το αριστερό στο δεξί, αλλά πάσαρε και στους συμπαίκτες του, γινόταν πιο συμπαθής, αυτή τη φορά αποκλείεται να «κοβόταν» από την ομάδα και να περιοριζόταν στις προπονήσεις. Είχε γίνει ένας μοντέρνος point guard, η φήμη του είχε ξεπεράσει τα στενά όρια της γειτονιάς του και από ένα τυχαίο γεγονός τον έμαθε και ολόκληρη η Πολιτεία. Ο Bobby Cremins, ο 31χρονος κόουτς του Appalachian State ήταν τυχαία στο Wilmington για δουλειές και επειδή άκουγε συνεχώς το όνομα του Jordan σε διαφορετικές παρέες, πήγε επί τούτου στο Laney High για να διαπιστώσει ιδίοις όμμασι εάν όντως οι γνωστοί του είχαν δίκιο. Αυτό που αντίκρυσε τον άφησε άναυδο.\nΤηλεφώνησε αμέσως στο φίλο του Bob Gibbons, έναν τοπικό δημοσιογράφο και του είπε απλώς «αυτό πρέπει να το δεις Bob, δεν το έχεις ξαναδεί ποτέ». Παρακινούμενος από την περιέργειά του και ο Gibbons, ταξίδεψε στο Wilmington και έμεινε κι αυτός με τη σειρά του άναυδος. Έγραψε ό,τι είδε στην εφημερίδα και τα τηλέφωνα πήραν φωτιά. Ήταν η πρώτη φορά που το προπονητικό team από το πανεπιστήμιο της North Carolina ήρθε σε επαφή με τον Jordan και ενδιαφέρθηκε για εκείνον. Του δόθηκαν ειδικές εντολές προπόνησης, ασκήσεις για να βελτιώσει το αδύναμο χέρι, το πράγμα γινόταν πλέον σοβαρό και δεν περιοριζόταν σε ένα παιδί που απλώς έπαιζε μπάσκετ και εντυπωσίαζε τα κορίτσια στο σχολείο. Τον πήραν στο summer camp του Appalachian State και του έκαναν ατομική προπόνηση, τον έμαθαν να σουτάρει αμέσως μετά την ντρίπλα, του δίδαξαν τις πρώτες τακτικές και τα πρώτα αληθινά plays της καριέρας του.\nΚαι εγένετο το Νο23\nΚάθε φορά που ο Mike έμοιαζε εξαντλημένος από την κούραση του έλεγαν να κλείσει τα μάτια και να φανταστεί το φοριαμό του στο UNC με το όνομά του καρφωμένο επάνω. Ο Jordan μόνο και μόνο με αυτό άντεχε ακόμη δυο ώρες προπόνηση. Λίγο μετά τον κάλεσε ο προπονητής του στο Lane για να του δώσει τη φανέλα της σεζόν. Ο Herring του πρότεινε τα δύο ελεύθερα νούμερα από τους απόφοιτους που είχαν φύγει για το κολλέγιο. Τα ελεύθερα νούμερα ήταν το 23 και το 33. Δεν χρειάζεται φαντάζομαι να επισημάνουμε ποιον αριθμό φανέλας επέλεξε. Κάπως έτσι εγένετο 23, ο μαγικός αριθμός που επηρέασε χιλιάδες παιδάκια ανά την υφήλιο και τα παρακίνησε να αρπάξουν μια μπάλα του μπάσκετ και να αρχίσουν να τη μπιστάνε στο έδαφος. Σκάρτα 17 και ήδη έχουμε μπει σε τροχιά Jordan.\nΠρώτος αγώνας της σεζόν, το κοντέρ γράφει 35 για το «23», οι Buccaneers κερδίζουν 81-79 στην παράταση. Αυτό ήταν, η απογείωση είχε ξεκινήσει, ο Jordan δεν ξαναπροσγειώθηκε ποτέ, για ολόκληρη τη σεζόν έβγαζε τη γλώσσα έξω και κάρφωνε, σούταρε, πάσαρε, έκοβε, έκανε τα πάντα, αναγκάζοντας το βοηθό του Dean Smith, Bill Guthridge να πάει να τον δει από κοντά. Ο Guthridge ξαναπήγε. Και ξαναπήγε. Και ξαναπήγε. Ο Jordan το έμαθε μόνο στην τελευταία επίσκεψη, τον Ιανουάριο του 1980 και τρελάθηκε από τη χαρά του. Έγινε βέβαια λίγο πιο ατομιστής, αλλά ήξερε ότι ο σπόρος είχε ήδη φυτευτεί και πλησιάζε πολύ κοντά στην εκπλήρωση του (τότε) ονείρου του. Στον πάγκο του Laney High, ήταν και ο Larry Jordan, o Mike συχνά πυκνά γυρνούσε το κεφάλι και έκλεινε το μάτι στον αδερφό του, θυμόταν εκείνα τα «ένας εναντίον ενός» στο γκαράζ και αναλογιζόταν πόσο τον βοήθησαν. Έκλεισε τη σχολική σεζόν με 24,6 πόντους και 11.9 ριμπάουντ.\nΚόντρα στους καλύτερους\nΤο καλοκαίρι, ο Dean Smith τον κάλεσε στο camp των Tar Heels. Ζήτησε να γνωρίσει και τους γονείς του προκειμένου να αποκρυσταλλώσει μια ολοκληρωμένη άποψη για αυτό το πολύ ενδιαφέρον prospect. Φρόντισε προπονητές και συμπαίκτες εμπιστοσύνης να τον πιέσουν, να δοκιμάσουν τα όριά του για να διαπιστώσουν με ποιον ακριβώς έχουν να κάνουν. Είδαν ακριβώς ότι είχαν δει όλη τη χρονιά στο Lane. O Jordan ήταν ταύρος μαινόμενος κάθε φορά που πατούσε το παρκέ, διέλυσε τους πάντες στο διάβα του, με αποτέλεσμα ο Smith να θέλει να τον δοκιμάσει στο απόλυτα υψηλό επίπεδο και να τον στέλνει στο φημισμένο camp του Pittsburgh όπου συμμετείχαν οι καλύτεροι παίκτες της χώρας. Ο Mike όταν πάτησε το πόδι του στο κλειστό και είδε όλους τους All-Americans μαζεμένους, λούστηκε με κρύο ιδρώτα. Τα χέρια του έτρεμαν, σκέφτηκε ότι ήταν ο χειρότερος εκεί μέσα, ένα χωριατόπαιδο από το ταπεινό Wilmington απέναντι σε μελλοντικούς θρύλους του ΝΒΑ.\nΠολύ γρήγορα κατάλαβε ότι είχε κάνει λάθος. Πρώτη επίθεση στο «διπλό», τον παίζουν σκυλίσια άμυνα, όταν σταματά την τρίπλα είναι τρεις επάνω του. Σηκώνεται να σουτάρει. Και σηκώνεται και σηκώνεται και σηκώνεται, μέχρι που αντιλαμβάνεται ότι τα χέρια των αμυντικών είναι κάτω από το πρόσωπό του. Το jump shot είναι εύστοχο, ο ιδρυτής του five star camp, Howard Garfinkel, έχει σηκωθεί όρθιος στο γραφείο του απ’ όπου έριχνε κλεφτές ματιές στο παρκέ. Έχει μείνει ενεός. Θα τηλεφωνήσει αμέσως στον Guthridge: «Είναι ένας παίκτης της μίας κατοχής. Παίκτη της μίας κατοχής αποκαλούμε αυτόν που δεν χρειάζεται να δούμε δεύτερη φορά». Ο Jordan έχει καταπλήξει ακόμα και τον εαυτό του, παίζει σαν να έχει φτερά στα πόδια, ίπταται πάνω απ’ όλους τους All-Americans, δεν μπορεί να τον σταματήσει κανείς. Εκείνο είναι το κομβικό σημείο που αντιλαμβάνεται και ο ίδιος ότι δεν είναι απλώς ξεχωριστός, αλλά μοναδικός.\nΣε 20 λεπτά σκοράρει 40 πόντους, ξαφνικά όλοι οι scouts αρχίζουν να ψάχνουν στις σημειώσεις και τα yearbooks το όνομα Michael Jordan. Δεν είναι καν στη λίστα των 650 All-Americans της χρονιάς. Εκείνο το camp ήταν το σημείο 0 στην καριέρα του Jordan, γεννήθηκαν μύθοι και πραγματικότητες για το αγόρι από το Wilmington, με αποκορύφωμα τα urban legends ότι οι συμπαίκτες του τον είδαν με τα μάτια τους να πιάνει την επάνω γωνία του ταμπλό, κάποιοι άλλοι ότι είδαν τη σόλα του παπουτσιού του ενώ τους περνούσε στον αέρα για να καρφώσει με δύναμη στο καλάθι. Το Five-Star ήταν η αιτία να γίνει γνωστός σε ολόκληρη την «εσωτερική» μπασκετική κοινότητα των ΗΠΑ, τους ανθρώπους που πραγματικά μετράνε και καθορίζουν καριέρες. Ο μοναδικός που αρνείτο να αποδεχτεί την πραγματικότητα ήταν ο πατέρας του που ήθελε ακόμη να κάνει το γιο του επαγγελματία του baseball. Πιθανώς γιατί αυτό ήταν το όνειρο του James. Δεν ήταν όμως το όνειρο του Mike.\nO Garfinkel βέβαια φρόντισε να διαρρεύσει στους δημοσιογράφους ότι ο πιτσιρίκος που λείπει από τη λίστα, απλώς έμενε «κρυμμένος» από το Smith και κατά την άποψή του ανήκει όχι απλώς στην elite των All-Americans, αλλά υπολείπεται μόνον του κορυφαίου της λίστας, ενός κυρίου με το όνομα Patrick Ewing. Αυτό ήταν και το πρώτο άτυπο one on one των δύο μετέπειτα θρύλων του NCAA και του ΝΒΑ, που συναντήθηκαν ουκ ολίγες φορές στην καριέρα τους, χαρίζοντάς μας ομηρικές μάχες και συγκλονιστικές σειρές αγώνων. Επιστρέφοντας στα μεθεόρτια του Five-Star, ο Smith πλήρωσε τη διαστακτικότητά του να «κλείσει» από νωρίς το Jordan πλέον είχε να αντιμετωπίσει και το έντονο φλερτ των υπόλοιπων προπονητών από διόλου ευκαταφρόνητα κολλεγιακά προγράμματα, με πρώτο και καλύτερο το Syracuse και τον προπονητή του Brendan Malone, που ήταν διατεθειμένος να κάνει τα πάντα για να φέρει στους Orange.\nΟ Jordan αρνήθηκε το διακριτικό είναι η αλήθεια pressing του Syracuse και όλοι υπέθεσαν ότι στο μυαλό του είναι μόνο οι Tar Heels. Εκείνος όμως είχε φτιάξει πια στο μυαλό του το δικό του παραμύθι, κοιμόταν και ξυπνούσε με το ίδιο όνειρο: να παίξει για τον κόουτς Larry Brown στο UCLA, το πανεπιστήμιο του Kareem, του Wooden, του Goodrich, του μεγάλου Bill Walton. Η κλήση από το Los Angeles όμως δεν ήρθε ποτέ, το όνειρο του Jordan έμεινε καλά κλεισμένο στο συρτάρι του, μέχρι που το δημοσιοποίησε πολλά χρόνια αργότερα σε μια ειλικρινή συνέντευξη στο Late Show με τον David Letterman. Το North Carolina at Chapel Hill το επέλεξε όταν ένα Σαββατοκύριακο του Οκτωβρίου που του έκαναν το παραδοσιακό τουρ, αντίκρυσε στο διάδρομο τον «πολύ» Patrick Ewing. Ακόμη ήταν άγουρος, προσέβαλε το Ewing, τον έβρισε άσχημα. «Θα σου κάνω, θα σου δείξω» . Πάντα ήταν φωνακλάς και trashtalker ο Jordan, αλλά εκείνα τα χρόνια ακόμη περισσότερο. Η απόφαση είχε σχεδόν ληφθεί, το UNC όμως είχε φροντίσει να πείσει τον James και την Deloris και τα πράγματα έγιναν αμέσως απλούστερα.\nΗ γέννηση και τα παιδικά χρόνια\nΤο κολλέγιο και το σουτ-πεπρωμένο\nΤο πρώτο αίμα και το deal με τη Nike\nΗ ιστορική πτήση και η "εξωγήινη" σεζόν\nΔάκρυα για το πρώτο δαχτυλίδι\nThree-peat, θάνατος του πατέρα και αντίο


Οκτ 30, 2012 Γιώργος ΑρβανιτίδηςΑφήστε ένα σχόλιο για το Νέο HP Envy TouchSmart Ultrabook 4\nΤο νέο HP Envy TouchSmart Ultrabook 4 έρχεται με μεταλλικό περίβλημα και οθόνη αφής, ενώ διαθέτει ηχεία Beats Audio με subwoofer. Η εμφάνιση του είναι πραγματικά εντυπωσιακή και προδίδει μια ποιοτική κατασκευή. Η ονομαστική αυτονομία της μπαταρίας φτάνει τις 8 ώρες, ενώ και η απόδοση του μπορεί να ικανοποιήσει κάθε ανάγκη.\nΘα βρείτε τρίτης γενιάς Intel Core επεξεργαστές, 4 GB μνήμης RAM η οποία μπορεί να επεκταθεί μέχρι και τα 8 GB συνολικά. Ενδιαφέρον είναι το κύκλωμα γραφικών της AMD το Radeon HD 7670M με 2 GB μνήμης γραφικών. Η οθόνη έχει διαγώνιο 14 ιντσών και ανάλυση HD στα 1.366×768 pixels.\nΕτικέτα: Beats audioHPHP ENVY TouchSmart Ultrabook 4Windows 8


"Ωμή παρέμβαση βουλευτή στο έργο της δικαιοσύνης" - Karfitsa.gr\n18 Φεβρουαρίου 2016, 20:28\nΤρία σωματεία εργαζομένων καταγγέλλουν ότι αν και... 16 φορές το έργο κρίθηκε στο ΣτΕ η εκπρόσωπος του ΣΥΡΙΖΑ...\n“Είμαστε ανήσυχοι, γιατί μας εκπροσωπεί ένας άνθρωπος που έχει βάλει στόχο να μας στείλει μετανάστες” σημειώνουν σωματεία εργαζομένων στα μεταλλεία χρυσού στη Χαλκιδική. Σε ανακοίνωση τους τονίζουν ότι “Η Κατερίνα Ιγγλέζη μετά από απουσία εβδομάδων -ίσως και μηνών- από τα φώτα της δημοσιότητας επέστρεψε δυναμικά! Ενώ η χώρα καίγεται από τις κινητοποιήσεις των αγροτών, των επαγγελματιών, των εργαζομένων στον ιδιωτικό τομέα και όλων των Ελλήνων πολιτών. Η τοπική μας βουλευτής απευθύνει ερώτηση σχετικά με την καθυστέρηση της Εισαγγελίας Χαλκιδικής να διερευνήσει τυχόν αξιόποινες πράξεις που αφορούν στην Ελληνικός Χρυσός. Όταν κάποιος στηρίζει την πολιτική του καριέρα αλλά και την προσωπική του υπόσταση στην παραπληροφόρηση των συνδημοτών του, όταν ενθαρρύνει τη βίαιη ανυπακοή ακόμα και στις αποφάσεις των ανώτατων δικαστηρίων, τότε τι μπορεί να περιμένει κανείς; Αφού η κύριά Ιγγλέζη κατήγγειλε τους Πανεπιστημιακούς και μελετητές ότι δεν έκαναν καλά τη δουλειά τους κατά την εκπόνηση της Μελέτης Περιβαλλοντικών Επιπτώσεων, τους υπηρεσιακούς παράγοντες των Υπουργείων ότι δεν έκαναν καλά την δουλειά τους εγκρίνοντας την Μελέτη Περιβαλλοντικών Επιπτώσεων, τους επιστήμονες της Ε.Χ. ότι δεν κάνουν καλά την δουλειά τους στην λειτουργία των εγκαταστάσεων, το ΣτΕ ότι δεν έκανε καλά την δουλειά του στις 16 αποφάσεις με τις οποίες δικαίωσε εμάς και την εταιρεία στην οποία δουλεύουμε, την αστυνομία ότι δεν έκανε καλά την δουλειά της αποτρέποντας τους μεταφερόμενους «αγωνιστές» της να κάψουν τις Σκουριές, τώρα καταγγέλλει και την Eισαγγελία Χαλκιδικής ότι δεν κάνει καλά την δουλειά της κάνοντας ουσιαστικά ωμή παρέμβαση στο έργο της δικαιοσύνης. Σ’ ένα Κράτος Δικαίου όμως, ο νόμος πρέπει να εφαρμόζεται και εγγυητές αυτού είναι οι δικαστικές και εισαγγελικές αρχές τις χώρας. Σε μια δημοκρατία ο ρόλος αυτών των θεσμών πρέπει να γίνεται σεβαστός από όλους και ειδικά από εκείνους που διεκδικούν τη συμμετοχή τους στην πολιτική, ιδεολογική και πνευματική ηγεσίας της χώρας. Η κυρία Ιγγλέζη ανέφερε επίσης πως «οι κάτοικοι της περιοχής είναι ιδιαίτερα ανήσυχοι». Ναι, οι κάτοικοι της περιοχή είμαστε ιδιαίτερα ανήσυχοι, γιατί μας εκπροσωπεί ένας άνθρωπος κενός περιεχομένου με μόνο στόχο να στείλει μετανάστες χιλιάδες εργαζόμενους, να φέρει φτώχεια και μαρασμό στα Μαδεμοχώρια Χαλκιδικής, για να διατηρήσει μια βουλευτική καρέκλα! Εμείς εργαζόμαστε σε μια δραστηριότητα με ιστορία, σε ένα έργο που έχει δικαιωθεί 16 φορές από το ΣτΕ, σε ένα Μεταλλείο με αυστηρούς κανονισμούς και πιστοποιήσεις, σε μια επένδυση με πολλαπλά οφέλη για τη χωρά και το περιβάλλον, και τίποτα από τα παραπάνω δε χωράει αμφισβήτηση. Το μόνο που έχουμε να δηλώσουμε λοιπόν, εκπροσωπώντας τόσο τους εργαζόμενους στα Μεταλλεία Κασσάνδρας, όσο και την συντριπτική πλειοψηφία των κατοίκων του Δήμου Αριστοτέλη, είναι ότι ο αγώνας μας δεν θα σταματήσει! Είμαστε Έλληνες, εργαζόμενοι, επιστήμονες, μεταλλωρύχοι στο πλευρό όλων των αγωνιζόμενων Ελλήνων… για μια χώρα δίκαιη, με ανοιχτές δουλειές, με προοπτικές και καθαρό μέλλον. Για όλους μας! Από τη χώρα ας φύγουν οι ψεύτες! Αρκετά χάρηκαν!” Την ανακοίνωση υπογράφουν τα Σωματεία Επιστημονικού Προσωπικού Μεταλλείων Κασσάνδρας “Ο Αριστοτέλης” – Εργατοτεχνιτών και Υπαλλήλων Μεταλλείων Κασσάνδρας “Αγία Βαρβάρα” – Σωματείο Υπογειτών Μεταλλείων Κασσάνδρας\nΤην ίδια ώρα, η Επιτροπή Αγώνα Θεσσαλονίκης ενάντια στην εξόρυξη χρυσού από κοινού με άλλες επιτροπές από τη Χαλκιδική και τη Β. Ελλάδα, οργανώνουν μια μεγάλη πορεία το Σάββατο 5/3 στη Θεσσαλονίκη. Όπως σημειώνουν “Το κίνημα ενάντια στην εξόρυξη χρυσού, μετά τις δυο πετυχημένες δράσεις στο εργοτάξιο των Σκουριών, παρεμβαίνει στην πόλη της Θεσσαλονίκης θέλοντας να δείξει ότι ο αγώνας μας δεν σταματά. Η κυβέρνηση των ΣΥΡΙΖΑ-ΑΝΕΛ δεν είναι διατεθειμένη, όπως δείχνουν τα γεγονότα, να βάλει ένα τέλος στην καταστροφή της Χαλκιδικής. Δεν λέει κουβέντα για τα σχέδια που υπάρχουν για την επέκταση αυτής της καταστροφής σε όλη τη Βόρεια Ελλάδα. Η εταιρεία με εκβιασμούς και υποκριτικό ενδιαφέρον για τις δουλειές των εργαζομένων της και διάφορους τακτικούς ελιγμούς, όπως η «παύση των εργασιών» περνά στην αντεπίθεση, θέλοντας να δώσει μια «τελειωτική μάχη» απέναντι σε μια υποχωρητική κυβέρνηση. Μέχρι τα μέσα Μάρτη αναμένεται να εκδωθούν ακόμα κάποιες άδειες που αφορούν το εργοστάσιο εμπλουτισμού της Ολυμπιάδας, στο οποίο θα χρησιμοποιείται κυάνιο. Σε αυτά τα πλαίσια, το κίνημα προχωράει, μακρυά από τις αυταπάτες της «ανάθεσης», στην κλιμάκωση του αγώνα. Η πορεία της Θεσσαλονίκης πρέπει να είναι ακόμα ένα δείγμα ότι η κοινωνία της Θεσσαλονίκης, της Χαλκιδικής αλλά και όλης της Β. Ελλάδας συνεχίζει το αγώνα, μέχρι την τελική λύση του ζητήματος. Ειδικά σήμερα που η κοινωνία δέχεται μια ακόμα επίθεση στα πλαίσια του 3ου Μνημονίου που ψήφισε η κυβέρνηση ΣΥΡΙΖΑ- ΑΝΕΛ και τα περισσότερα κόμματα του κατεστημένου, ας δημιουργήσουμε ένα μέτωπο αγώνα, που θα αγκαλιάζει όλα τα αγωνιζόμενα στρώματα της κοινωνίας, απέναντι στη φτώχεια, την ανεργία και την καταστροφή του τόπου μας. Πιστεύουμε ότι το θέμα της εξόρυξης χρυσού δεν είναι ένα “τοπικό πρόβλημα” αλλά αφορά όλη την κοινωνία της πόλης και λόγω των επιπτώσεων που θα έχει αλλά και λόγω της συμβολικής σημασίας που έχει αποκτήσει σαν ένας αγώνας για τη γη και την ελευθερία. Καλούμε κάθε συλλογικότητα, φορέα, σωματείο, οργάνωση σε μια μεγάλη συνέλευση που θα συζητήσουμε την οργάνωση της πορείας, την Δευτέρα 22/2 στις 7 μ.μ. στο κτίριο της ΕΔΟΘ. Επιτροπή Αγώνα Θεσσαλονίκης ενάντια στην εξόρυξη χρυσού”\nΤέλος έγινε συνάντηση εκπροσώπου των ΑΝΕΛ με εκπροσώπους εργαζομένων στα μεταλλεία. Αμέσως μετά σε ανακοίνωση των σωματείων τονίσθηκε “Μετά από συνάντηση που είχαμε με τον εκπρόσωπο του συγκυβερνώντος κόμματος ΑΝΕΛ και Αντιπρόεδρο της Διαρκούς Επιτροπής Οικονομικών Υποθέσεων, κ. Δημήτρη Καμμένο, εισπράξαμε θετικές δεσμεύσεις για το μέλλον των Μεταλλείων Κασσάνδρας και του τόπου μας. Τα προβλήματα και τις αγωνίες μας τα εκφράζουμε καιρό τώρα, με κάθε τρόπο, όσο πιο δυνατά μπορούμε. Παρά τον πόλεμο που δεχτήκαμε, καταφέραμε να δείξουμε ποιοι είμαστε και να βρούμε συμπαράσταση από πάμπολλες κοινωνικές και εργασιακές ομάδες, για να πολεμήσουμε με θάρρος για τη ζωή μας. Την ώρα που σημαντικό κομμάτι του έργου μας έχει παγώσει και κινδυνεύουμε να δούμε το λουκέτο που θα μας κάνει πρώτα άνεργους και ύστερα μετανάστες, πήραμε επιτέλους μια από τις πιο σημαντικές δεσμεύσεις από τον κ. Καμμένο.\nΕμείς από την πλευρά μας ως εργαζόμενοι στα Μεταλλεία Κασσάνδρας περήφανοι για το έργο μας, τη ζωή και τον αγώνα που έχουμε δώσει, συνεχίζουμε να παλεύουμε απτόητοι για τα αυτονόητα. Την εργασία μας, το μέλλον μας, και την ανάπτυξη της κοινωνίας και της χώρας μας.”\nTags16 φορές δικαίωση έργου! ανελ Άνεργοι εργασία Σκουριές συγκέντρωση κατά της εξόρυξης Συμβούλιο της Επικρατείας. Σωματεία κατά Ιγγλέση\nΠαραμένει στη Δίωξη Ηλεκτρονικού Εγκλήματος ο Σφακιανάκης αλλά…


Προφήτες μ.Χ οι λογοτέχνες; · Lectores et Recitatores\nΠροφήτες μ.Χ οι λογοτέχνες;\nΜέντωρ / August 14, 2012\nΤολμηρές αλήθειες για το παρόν και το μέλλον εκφράζονται κατά καιρούς από σημαντικούς λογοτέχνες. Τις περισσότερες φορές οι επισημάνσεις τους παραπέμπουν σε οξυδερκείς αναλύσεις – προβλέψεις οι οποίες επιβεβαιώνονται δραματικά λαμβάνοντας το χαρακτήρα της προφητείας: «…Ανάμεσα όμως στις κουβέντες για τον εαυτό τους, για την τέχνη και τους τρόπους της, οι συγγραφείς μιλούν για τον κόσμο μας. Εκφράζουν απόψεις και παρατηρήσεις, εκθέτουν προβληματισμούς, διατυπώνουν λύσεις ή ελπίδες με ευαισθησία, χιούμορ, κατανόηση. Πολλές συνεντεύξεις είναι συνδεδεμένες με την επικαιρότητα της εποχής τους και λειτουργούν ως τεκμήρια που μαρτυρούν την ιστορία και την ιδιαιτερότητα ενός τόπου και ενός χρόνου, τις ανησυχίες ενός λαού ή μιας εποχής. Εντυπωσιακή παραμένει η θαυμαστή οξυδέρκεια πολλών απαντήσεων – που κάποτε, από τη χρονική απόσταση του παρόντος, φαίνονται προφητικές. Σταχυολογήσαμε μερικές, από τους τόμους συνεντεύξεων που κυκλοφορούν.\nΤεχνοκρατία και παγκοσμιοποίηση (προφητικά;)\nΕπανειλημμένα μου δόθηκε η ευκαιρία, χωρίς να είμαι καθόλου μελλοντολόγος, να εκφράσω τους φόβους μου ή μάλλον τη βεβαιότητά μου για τον καινούργιο Μεσαίωνα που μας έρχεται [η συνέντευξη είναι του 1977] και που δεν οφείλεται μόνο στην τεχνοκρατία, αλλά γενικά στην αποβλακωτική ομαδοποίηση των ανθρώπων που σημειώνεται στις ημέρες μας και στην καθυπόταξή τους σε δοσμένες, ανεξέλεγκτες αρχές. Είναι κάτι που ίσως διαρκέσει πολύ. Οπωσδήποτε, όμως, όχι επ’ άπειρον. Δεν είναι δυνατόν. Οι “λευκοφόροι” [οι “λευκοφόροι την διάνοιαν”, οι αθώοι] θα επανέλθουν. Διαφορετικά η ζωή δεν θα είχε κανένα νόημα.\nΟδυσσέας Ελύτης (1911-1996), έλληνας νομπελίστας ποιητής\nΣτον τόμο: Οδυσσέας Ελύτης, «Συν τοις άλλοις. 37 συνεντεύξεις», Ύψιλον, 2011\nΠόλεμοι και χρέος\nΜέσα στα τελευταία είκοσι χρόνια [η συνέντευξη είναι του 1962], ο κόσμος έχει συσσωρεύσει υστερία – αγωνία για τυχόν τρίτο πόλεμο, γραφειοκρατική τυραννία και υστερία από το χαρτομάνι. Η τεράστια και αδιαμφισβήτητη απώλεια ελευθεριών, όπως ίσχυαν το 1900, είναι ένα αναντίρρητο γεγονός. Έχουμε δει την αποτελεσματικότητα τυραννικών καθεστώτων να αυξάνεται με γεωμετρική πρόοδο. Αυτό αποτελεί λόγο συνεχούς ανησυχίας. Οι πόλεμοι γίνονται για να δημιουργείται χρέος. Υποθέτω πως υπάρχει η δυνατότητα αποστολής διαστημικών δορυφόρων καθώς και άλλοι τρόποι για να δημιουργείται χρέος.\nΈζρα Πάουντ (1885-1972), αμερικανός συγγραφέας\nΣτον τόμο: Φίλιπ Γκούρεβιτς (επιμ.), «Η τέχνη της γραφής ΙΙ. 7 μεγάλοι συγγραφείς αποκαλύπτουν τα μυστικά της τέχνης τους στο “Paris Review”», μετάφραση Μαρίνα Τουλγαρίδου, Τόπος, 2011\nΘρησκεία και λογοτεχνία\nΗ θρησκεία είναι πρώτη λογοτεχνία της ανθρωπότητας. Ας πάρουμε το Ευαγγέλιο των Χριστουγέννων: στη φάτνη το βρέφος, η Παναγία, ο Ιωσήφ, οι βοσκοί, τα αστέρια. Είναι η πιο υψηλή λογοτεχνία που μπορεί να υπάρξει ποτέ, έτσι δεν είναι; Κι αυτό που η θρησκεία και η λογοτεχνία έχουν κοινό είναι -πιστεύω εγώ- ότι για να υπάρξουν πρέπει να πιστέψεις σε αυτές. Στα μαθηματικά δεν χρειάζεται να πιστεύει κανείς, αλλά στη θρησκεία και στη λογοτεχνία ναι. Για μένα το να πιστεύω σε κάτι προϋποθέτει μια ικανότητα, είναι σαν αυτό που λέμε «μουσικό αυτί». Δεν έχουν όλοι μουσικό αυτί, άλλος έχει καλύτερο, άλλος χειρότερο. Φυσικά πρέπει, μπορεί κανείς να εξασκήσει, να εκπαιδεύσει το μουσικό του αυτί.\nΜάρτιν Βάλζερ (1927), γερμανός συγγραφέας\nΣτον τόμο: Ανταίος Χρυσοστομίδης, «Οι κεραίες της εποχής μου. Ταξιδεύοντας με 33 διάσημους συγγραφείς σ’ ένα δωμάτιο», Καστανιώτης, 2012\nΑτομικά δικαιώματα και μειονότητες\nΧρειάζεται να εστιάζουμε στη διαδικασία της ενσωμάτωσης προς όφελος ολόκληρης της κοινωνίας. Η εκκίνηση για εμένα προσωπικά είναι τα ανθρώπινα και πολιτικά δικαιώματα. Αυτά ισχύουν για όλους, όχι οι κουλτούρες. Η απόδοση υπηκοότητας, για παράδειγμα, που συνεπάγεται ορισμένες υποχρεώσεις: εκπαίδευση και εκμάθηση της γλώσσας. Από την άλλη, οφείλουμε να αποδεχτούμε το Ισλάμ ως ευρωπαϊκή θρησκεία και να μην το αντιμετωπίζουμε σαν κουλτούρα ή ξένη θρησκεία. Κάτι τέτοιο σημαίνει ότι αποδεχόμαστε, για παράδειγμα, την ανέγερση τζαμιών. Αλλά μόνο επειδή η θρησκευτική έκφραση ανήκει στα ατομικά -και όχι στα συλλογικά- δικαιώματα. Δεν υπάρχει ανάγκη να δημιουργήσουμε καινούργιους νόμους που θα αναφέρονται ειδικά στο Ισλάμ. Δεν έχουμε ανάγκη από μειονότητες, που διαιρούν την κοινωνία σε πολίτες δύο τάξεων ή δύο ταχυτήτων.\nΟλιβιέ Ρουά (1949), γάλλος μελετητής του πολιτικού Ισλάμ\nΣτον τόμο: Δημήτρης Δουλγερίδης, «Δεύτερη ανάγνωση. Οι συνεντεύξεις, εκτός από το έργο τους», Πόλις, 2012\nΣεξ και ελευθερίες\nΟ κόσμος σοκάρεται ακόμη άμα του μιλάς για διάφορες μορφές σεξουαλικότητας. Κι έχει ενδιαφέρον να σοκάρεις του ανθρώπους. Μπορείς πολύ εύκολα και γρήγορα να τους σοκάρεις [από ότι στο παρελθόν]. … Ποιο είναι το τίμημα που πληρώσαμε γι’ αυτή την αλλαγή, πώς λειτουργεί όλη αυτή η διαδικασία. Όταν μεγάλωνα οι άνθρωποι δεν είχαν τις σεξουαλικές σχέσεις που επιθυμούσαν. Τώρα αποδεικνύεται πως μπορείς να έχεις όσο σεξ θέλεις. Μήπως όμως μένουν σήμερα έξω από τις σχέσεις η τρυφερότητα, η στοργή, η συνέχεια, η ασφάλεια; Για να κερδίζεις μερικά πράγματα, συνήθως θυσιάζεις κάποια άλλα. Ως συγγραφέα αυτό που με ενδιαφέρει περισσότερο είναι τα πράγματα που θυσιάσαμε γι’ αυτές τις ελευθερίες.\nΧανίφ Κιουρέισι (1954), βρετανός συγγραφέας πακιστανικής καταγωγής\nΤέχνη και σύγχυση στη σύγχρονη πόλη\nΟ όγκος των εκτιμήσεων που καλείται κανείς να κάνει [στη σύγχρονη πόλη] εξαρτάται από τη δεκτικότητα του παρατηρητή. Αν κάποιος είναι πολύ δεκτικός, τότε ο αριθμός των απόψεων που πρέπει να διαμορφώσει φτάνει σε τρομακτικά ύψη. Τι πιστεύετε για το τάδε, για το δείνα, για το Βιετνάμ, για την πολεοδομία, για τους δρόμους ταχείας κυκλοφορίας, για την αποκομιδή των απορριμμάτων, για τη δημοκρατία, για τον Πλάτωνα, για την ποπ αρτ, για το κοινωνικό κράτος, για τον αναλφαβητισμό σε μια «κοινωνία των μαζών»; Αναρωτιέμαι αν θα υπάρξει ποτέ αρκετή ηρεμία στον σύγχρονο κόσμο ώστε οι συνθήκες να επιτρέψουν στους Γουόρντσγουορθ του καιρού μας να αναθυμηθούν οτιδήποτε. Νιώθω ότι η τέχνη συνδέεται κατά κάποιον τρόπο με την επίτευξη της ακινησίας στην καρδιά του χάους. Μιας ακινησίας που χαρακτηρίζει επίσης την προσευχή και το μάτι του κυκλώνα. Πιστεύω πως η τέχνη σχετίζεται με την αιχμαλώτιση της προσοχής εν μέσω πανδαιμόνιου.\nΣολ Μπέλοου (1915-2005), καναδο-αμερικανός νομπελίστας συγγραφέας\nΣτον τόμο: Φίλιπ Γκούρεβιτς (επιμ.), «Η τέχνη της γραφής. 10 κορυφαίοι συγγραφείς αποκαλύπτουν τα μυστικά της τέχνης τους στο “Paris Review”», μετάφραση Μαρίνα Τουλγαρίδου, Τόπος, 2010» Αναδημοσίευση του άρθρου της Λαμπρινής Κουζελή από το «Βήμα».\nAugust 14, 2012 in Αναζητώντας «περικείμενα», Ιστορία και λογοτεχνία. Tags: Ελύτης, συνεντεύξεις λογοτεχνών\n← Κριτική ή αποδόμηση;\nΟι εξισώσεις της ζωής μας… →


Κομβικός μήνας ο Αύγουστος στην εξέλιξη της επιδημίας του κορονοϊού - newsique.gr\nΔημοσίευση: 02/08/2020\t| 15:33\nΣε κομβικό μήνα για την εξέλιξη της επιδημίας του κορονοϊού στη χώρα μας εξελίσσεται ο Αύγουστος, καθώς η μεγάλη αύξηση των κρουσμάτων έχει σημάνει «κόκκινο συναγερμό» και οι επιστήμονες μιλάνε για το «δεύτερο κύμα» να είναι προ των πυλών.\nΞεπέρασαν τα 100 τα νέα περιστατικά κορονοϊού στη χώρα το τελευταίο 24ωρο, με τα μισά εξ αυτών να αφορούν τις συρροές κρουσμάτων. Σε δύο εβδομάδες αναμένεται να έχουν αποτυπωθεί σε αριθμούς τα αποτελέσματα των νέων περιοριστικών μέτρων, που εξήγγειλε χθες η κυβέρνηση.\nΩστόσο, η Πολιτική Προστασία και ο ΕΟΔΥ, εστιάζουν την προσοχή τους στην έγκυρη ιχνηλάτηση, με στόχο τον περιορισμό εξάπλωσης του ιού.\nDeutsche Welle: Μετά τις 23 Αυγούστου οι συνομιλίες Ελλάδας-Τουρκίας


Ιδιαίτερα αισιόδοξοι είναι στον Πλατανιά!\nΤην πεποίθηση ότι ο Πλατανιάς σύντομα θα σπάσει την… κατάρα της κακής απόδοσης του (στο δεύτερο ημιχρονο) και θα πανηγυρίσει την πρώτη του νίκη εξέφρασε ο Βάσκο Φερνάντες.\nΠροβληματισμένος για την απόδοση του Πλατανιά στο δεύτερο ημίχρονο των παιχνιδιών που έχει δώσει παρουσιάστηκε ο Βάσκος Φερνάντες, τονίζοντας πως χάνουν τον έλεγχο με αποτέλεσμα να μην παίρνουν το επιθυμητό αποτέλεσμα. Ωστόσο, ο Πορτογάλος αμυντικός τόνισε πως δεν θα αργήσουν οι Κρητικοί να πανηγυρίσουν την πρώτη τους νίκη. Ακόμη, αναφέρθηκε στο ματς της πέμπτης αγωνιστικής της Σούπερ Λίγκας στο οποίο θα αντιμετωπίσουν τον ΠΑΟΚ (22/9), δηλώνοντας πως θα είναι ένα δύσκολο παιχνίδι.\nΓια το ότι η ομάδα του Πλατανιά δεν έχει σημειώσει ακόμα νίκη: «Ξεκινήσαμε καλά σε όλα τα παιχνίδια αλλά στο δεύτερο ημίχρονο κάτι δεν πάει καλά και χάνουμε τον έλεγχο με αποτέλεσμα να μην παίρνουμε το αποτέλεσμα που δικαιούμαστε».\nΓια το πώς έχει δει τα πράγματα έως τώρα στην ομάδα του Πλατανιά: «Αισθάνομαι και είμαι καλά. Μπορεί να μην έχουμε πάρει ακόμα νίκη αλλά είμαι σίγουρος ότι αυτό δεν θα αργήσει να συμβεί». Για το ποια θέση θέλει να παίζει: «Μου αρέσει η θέση του στόπερ αλλά προτεραιότητα έχουν οι ανάγκες της ομάδας και αν η ομάδα έχει ανάγκη για έναν παίκτη στα δεξιά τότε δεν έχω πρόβλημα να αγωνιστώ εκεί».\nΓια την επερχόμενη αναμέτρηση με τον ΠΑΟΚ: «Είναι μια πολύ καλή ομάδα. Θα προσπαθήσουμε να παίξουμε καλό ποδόσφαιρο, ξέρουμε ότι είναι δύσκολο παιχνίδι αλλά θα πάμε για τη νίκη».


ΜΕΛΙ "ΛΗΘΑΙΟΝ": "ΠΩΣ ΝΑ ΓΙΝΕΙ ΚΑΠΟΙΟΣ ΜΕΛΙΣΣΟΚΟΜΟΣ" ΣΤΗΝ ΕΚΘΕΣΗ ΦΕΡΩΝ.\nΣτόχος της είναι η προώθηση των τοπικών αγροτικών προϊόντων, η προβολή των αγροτικών επιχειρήσεων, η ανάδειξη των περιφερειακών αγροτικών συνεταιρισμών, καθώς και η ανάπτυξη του αγροτουρισμού. Στα πλαίσια της θα εκτεθούν γεωργικά μηχανήματα και εφόδια, ενώ ιδιαίτερη προβολή θα έχουν κλάδοι όπως η Κτηνοτροφία, η Σαλιγκαροτροφία, η Μελισσοκομία και η Αμπελουργία.\nΤα εγκαίνια θα γίνουν την Τετάρτη 11/9 στις 7 μμ και από την Πέμπτη η έκθεση θα είναι ανοικτή για το κοινό από τις 10 το πρωί έως τις 10:30 το βράδυ. Την Πέμπτη στις 18:30 θα πραγματοποιηθεί ημερίδα με θέμα "Πως να γίνει κάποιος μελισσοκόμος" και εισηγητή τον κ. Μόσχο Ντιώνια, ενώ την Παρασκευή στις 11 το πρωί θα πραγματοποιηθεί ημερίδα με θέμα "Εναλλακτικές καλλιέργειες - αρώνια, μύρτιλα, κράνα, φραγκοστάφυλα, γκότσι μπέρυ, παυλώνια, ιπποφαές, βατόμουρα, σμέουρα, λαγοκέρασο" και εισηγητή τον κ. Χαράλαμπο Κωνσταντινίδη.\nH Αγροτική Έκθεση Φερών είναι ένας ετήσιος θεσμός που ξεκίνησε το 1996 και έχει τον χαρακτήρα εμποροπανήγυρης, ενημερώνοντας παράλληλα τον ντόπιο πληθυσμό για τις νέες τεχνολογίες και προοπτικές του αγροτοκτηνοτροφικού τομέα. Στις μέρες μας μπορεί να αποκτήσει ευρύτερη σημασία καθώς από το καταστροφικό μοντέλο των αθρόων εισαγωγών στρεφόμαστε στον πρωτογενή τομέα, την αυτάρκεια και την εξωστρέφεια.\nΑξίζει να επισημανθεί ότι η έκθεση τελεί υπό την αιγίδα του υπουργείου Αγροτικής Ανάπτυξης και Τροφίμων και εντάσσεται στον θεσμό των Θεσμοφορίων.


Προδημοσίευση: «Ερωτικά γράμματα από τη Μονμάρτη» του Νικολά Μπαρρό | Έθνος\nΠροδημοσίευση: «Ερωτικά γράμματα από τη Μονμάρτη» του Νικολά Μπαρρό\nΒΙΒΛΙΟ 23.10.2019 14:56\nO συγγραφέας μας μεταφέρει στην καρδιά μιας συγκινητικής και ανθρώπινης ιστορίας.\nΤην ερχόμενη Πέμπτη (31/10) κυκλοφορεί από τις εκδόσεις Πατάκη, το νέο βιβλίο του Νικολά Μπαρρό με τίτλο «Ερωτικά γράμματα από τη Μονμάρτη». Στο μυθιστόρημά του αυτό, ο συγγραφέας του έργου «Το Παρίσι είναι πάντα μια καλή ιδέα» (εκδ. Πατάκη 2018), μας οδηγεί και πάλι στο Παρίσι. Αυτή τη φορά στη Μονμάρτη, σε γραφικές πλατείες και στα σκαλοπάτια της Σακρέ Κερ. Κυρίως, όμως, μας μεταφέρει στην καρδιά μιας συγκινητικής και ανθρώπινης ιστορίας.\nΟ συγγραφέας Ζυλιέν Αζουλαί είναι συντετριμμένος. Η γυναίκα του Ελέν, ο άνθρωπος που αγαπούσε περισσότερο από καθετί στον κόσμο, δεν υπάρχει πια. Είναι ωστόσο υποχρεωμένος να τηρήσει την υπόσχεση που της έδωσε προτού πεθάνει: να της γράψει τριάντα τρία γράμματα –ένα για τον κάθε χρόνο της σύντομης ζωής της- και να τα αφήσει, ένα ένα, στο Κοιμητήριο της Μονμάρτης, όπου κι εκείνη αναπαύεται.\nΤηρώντας την υπόσχεσή του, ο Ζυλιέν της διηγείται στα γράμματά του όσα είναι αναγκασμένος να κάνει χωρίς εκείνη, αν και δε βρίσκει πια νόημα στη ζωή, της μιλά για την αγάπη του, που πλέον δεν έχει ανταπόκριση, της λέει για τον Αρτύρ, τον μικρό τους γιο, που δε θέλει να είναι ο μπαμπάς του θλιμμένος. Ώσπου, μια μέρα, όλα τα γράμματα εξαφανίζονται. Στη θέση τους βρίσκονται μυστηριώδη αντικείμενα, που την προέλευσή τους ο Ζυλιέν δεν μπορεί να εξηγήσει… Κι όμως, από ένα βαθύτατα θλιβερό γεγονός θα γεννηθεί κάτι εξαιρετικά όμορφο - όπως συμβαίνει μόνο όταν βάζει το χέρι του ο έρωτας. Ή ο Νικολά Μπαρρό.\nΣτη Μονμάρτη, τον ξακουστό εκείνο λόφο στα βόρεια προάστια του Παρισιού, όπου οι τουρίστες συνωστίζονται στην Πλας ντυ Τερτρ γύρω από τους πλανόδιους ζωγράφους που δημιουργούν έργα αμφίβολης ποιότητας στον καμβά τους, όπου την άνοιξη τα ζευγαράκια πιασμένα από το χέρι κάνουν βόλτες στα γεμάτα κόσμο σοκάκια, για να καθίσουν τελικά, λιγάκι ξέπνοα ίσως, στα σκαλοπάτια της Σακρέ Κερ και να θαυμάσουν από ψηλά τη θέα τούτης της πόλης που λαμποκοπά στο τελευταίο τρυφερό ροδαλό φως της μέρας προτού πέσει η νύχτα – εκεί, λοιπόν, βρίσκεται και ένα κοιμητήριο. Ένα πολύ παλιό κοιμητήριο, με χωμάτινα δρομάκια και μακριές σκιερές αλέες, που περνούν μέσα από φιλύρες και σφεντάμια κι έχουν ονόματα και αριθμούς σαν τις οδούς μιας κανονικής μικρής πόλης. Μιας πολύ ήσυχης πόλης. Ορισμένοι από τους νεκρούς που αναπαύονται εδώ είναι διάσημοι, άλλοι πάλι καθόλου. Υπάρχουν τάφοι με περίτεχνα μνημεία και μορφές αγγελικές που φορούν μακριά πέτρινα ενδύματα, απλώνουν ευγενικά τα χέρια και έχουν το βλέμμα στραμμένο προς τον ουρανό.\nΈνας άντρας με σκουρόξανθα μαλλιά περνά την πύλη του κοιμητηρίου. Κρατά από το χέρι ένα μικρό αγόρι και κοντοστέκεται σε έναν τάφο που λίγοι μόνο άνθρωποι γνωρίζουν. Εδώ δεν αναπαύεται κάποια σημαντική προσωπικότητα. Ούτε συγγραφέας, ούτε μουσικός, ούτε ζωγράφος. Ούτε καν κάποια κυρία με τας καμελίας. Μονάχα ένας άνθρωπος που αγαπήθηκε πολύ.\nΟ άγγελος στην μπρούντζινη πλάκα που έχει στερεωθεί στο μάρμαρο είναι, ωστόσο, από τους ωραιότερους στο κοιμητήριο. Έχει γυναικείο κεφάλι στραμμένο προς τα πίσω, ύφος σοβαρό, ίσως κι ατάραχο, και τα μακριά μαλλιά του κυματίζουν γύρω από το πρόσωπο, σαν να τα φυσάει από πίσω ο άνεμος. Ο άντρας στέκει εκειδά σιωπηλός, ενώ το παιδί χοροπηδά ανάμεσα στους τάφους κυνηγώντας πολύχρωμα φτερά.\n«Κοίτα, μπαμπά, μια πεταλούδα!» φωνάζει. «Δεν είναι πανέμορφη;»\nΟ άντρας νεύει ελαφρά, αδιόρατα σχεδόν. Για εκείνον τίποτα πια δεν είναι όμορφο, και σε θαύματα έχει πάψει προ πολλού να πιστεύει. Πώς θα μπορούσε να φανταστεί καν ότι εδώ, σε αυτό ακριβώς το σημείο, θα συμβεί κάτι τόσο υπέροχο, που πράγματι θα ισοδυναμεί με θαύμα; Για την ώρα, θεωρεί ακόμη τον εαυτό του τον πιο δυστυχισμένο άνθρωπο στη γη.\nΣτο Κοιμητήριο της Μονμάρτης γνώρισε τη γυναίκα του. Πριν από πέντε χρόνια, στον τάφο του Χάινριχ Χάινε. Ήταν μια φωτεινή μέρα του Μάη, κι ήταν η αρχή για κάτι που εδώ και λίγο καιρό έχει λάβει αμετάκλητο τέλος.\nΟ άντρας ρίχνει μια τελευταία ματιά στον μπρούντζινο άγγελο με τα οικεία σ’ εκείνον χαρακτηριστικά. Ο άντρας γράφει γράμματα, στα κρυφά. Ωστόσο, για αυτό που πρόκειται να συμβεί δεν είναι προετοιμασμένος. Έτσι όπως δεν είναι κανείς προετοιμασμένος για την ευτυχία ή τον έρωτα. Κι όμως, είναι και τα δύο πάντοτε παρόντα. Εκείνος θα έπρεπε κανονικά να το γνωρίζει, ως συγγραφέας.\nΟ άντρας λέγεται Ζυλιέν Αζουλαί.\nΚαι αυτός ο Ζυλιέν Αζουλαί είμαι εγώ.\nΟ ΚΟΣΜΟΣ ΧΩΡΙΣ ΕΣΕΝΑ\nΕίχα μόλις καθίσει στο γραφείο, για να εκπληρώσω την υπόσχεσή μου και να γράψω επιτέλους –επιτέλους!– στην Ελέν, όταν χτύπησε το κουδούνι της εξώπορτας. Αποφάσισα να αγνοήσω το κουδούνισμα, ξεβίδωσα με προσοχή το καπάκι της πένας μου και ίσιωσα το λευκό φύλλο χαρτί. «Αγαπημένη μου Ελέν» έγραψα και έμεινα να κοιτάζω λιγάκι απεγνωσμένος τις τρεις λέξεις, που έστεκαν εκεί τόσο χαμένες όσο ένιωθα κι εγώ τις τελευταίες εβδομάδες, τους τελευταίους μήνες.\nΤι να γράψει κανείς σε έναν άνθρωπο που τον αγαπούσε πάνω απ’ όλα στον κόσμο και από κάποιο τραγικό γύρισμα της μοίρας δεν υπάρχει πια; Από την αρχή κιόλας διαισθανόμουν ότι η ιδέα να της δώσω αυτή την υπόσχεση ήταν εντελώς παλαβή. Όμως η Ελέν επέμενε. Και όπως πάντα, όταν η γυναίκα μου έβαζε κάτι στο μυαλό της, ήταν δύσκολο να τη μεταπείσεις με επιχειρήματα. Στο τέλος, επέβαλλε πάντα τη θέλησή της. Και η Ελέν είχε πολύ ισχυρή θέληση. Μόνο όταν βρέθηκε αντιμέτωπη με τον θάνατο δεν μπόρεσε να επιβληθεί. Αυτός είχε ακόμη πιο ισχυρή θέληση από εκείνη.\nΤο κουδούνι χτύπησε ξανά, αλλά εγώ βρισκόμουν ήδη πολύ μακριά με τις σκέψεις μου.\nΧαμογέλασα πικρά και ήταν σαν να έβλεπα ακόμη μπροστά μου πολύ καθαρά το χλωμό της πρόσωπο με τα πράσινα μάτια, που μέρα τη μέρα έμοιαζαν να γίνονται όλο και μεγαλύτερα πάνω από τα βουλιαγμένα της μάγουλα.\n«Θέλω μετά τον θάνατό μου να μου γράψεις τριάντα τρία γράμματα» είχε πει κοιτάζοντάς με διεισδυτικά. «Ένα γράμμα για κάθε χρόνο που έζησα. Υποσχέσου μου, Ζυλιέν».\n«Και σε τι θα ωφελήσει αυτό;» είχα απαντήσει. «Δεν πρόκειται να σε φέρει πίσω στη ζωή». Τότε ο φόβος και η οδύνη με είχαν καταρρακώσει. Καθόμουν μέρα νύχτα πλάι στο κρεβάτι της Ελέν, της κρατούσα το χέρι κι ούτε ήθελα ούτε μπορούσα να φανταστώ μια ζωή χωρίς εκείνη.\n«Γιατί να γράφω γράμματα αφού ποτέ δε θα λάβω απάντηση; Είναι εντελώς άσκοπο» επανέλαβα σιγανά.\nΕκείνη έκανε σαν να μην είχε ακούσει τις αντιρρήσεις μου. «Απλώς γράψε μου. Γράψε μου πώς είναι ο κόσμος χωρίς εμένα. Γράψε μου για σένα και για τον Αρτύρ». Χαμογέλασε κι εμένα μου ήρθαν δάκρυα στα μάτια.\n«Δε θα είναι άσκοπο, έχε μου εμπιστοσύνη. Είμαι σίγουρη ότι στο τέλος θα υπάρξει μια απάντηση για σένα. Άσε που εγώ –απ’ όπου κι αν βρίσκομαι– θα διαβάζω τα γράμματά σου και θα σε προσέχω».\nΚούνησα το κεφάλι και άφησα έναν λυγμό.\n«Δεν αντέχω, Ελέν, απλώς δεν αντέχω!»\nΚαι μ’ αυτό δεν εννοούσα φυσικά τα τριάντα τρία γράμματα, αλλά τα πάντα. Τη ζωή μου όλη χωρίς εκείνη. Χωρίς την Ελέν.\nΜε είχε κοιτάξει τρυφερά και η συμπόνια στο βλέμμα της μου ράγισε την καρδιά. «Φτωχή μου αγάπη» είπε, κι ένιωσα πόση προσπάθεια κατέβαλλε για να μου σφίξει ενθαρρυντικά το χέρι. «Πρέπει να φανείς δυνατός τώρα. Πρέπει να φροντίσεις τον Αρτύρ. Σε έχει ανάγκη». Ύστερα είπε εκείνο που τις εβδομάδες μετά την τελευταία αποκαρδιωτική διάγνωση το είχε πει ήδη πολλές φορές και το οποίο της έδινε τη δύναμη –ενώ σ’ εμένα, καθόλου– να αντιμετωπίζει γαλήνια το τέλος που πλησίαζε.\n«Όλοι θα πεθάνουμε, Ζυλιέν. Είναι απολύτως φυσιολογικό. Είναι κομμάτι της ζωής. Απλώς εγώ θα φύγω λίγο πιο νωρίς. Όχι ότι με ευχαριστεί, πίστεψέ με, αλλά έτσι είναι». Ανασήκωσε τους ώμους σε ένδειξη συμβιβασμού. «Έλα, δώσ’ μου ένα φιλί».\nΠαραμέρισα μια χρυσαφένια μπούκλα από το μέτωπό της και της έδωσα ένα τρυφερό φιλί στα χείλη. Είχε γίνει τόσο εύθραυστη αυτούς τους τελευταίους μήνες της πολύ σύντομης ζωής της που, παρότι την αγκάλιαζα με προσοχή, φοβόμουν πάντα ότι κάτι θα χαλάσω, κι ας είχαν ήδη καταστραφεί όλα. Εκτός από τη γενναιότητά της. Η γενναιότητά της ήταν πολύ πιο μεγάλη από τη δική μου.\n«Υποσχέσου το μου» είπε πάλι, κι είδα μια μικρή λάμψη στα μάτια της. «Πάω στοίχημα ότι όταν θα έχεις γράψει το τελευταίο γράμμα, η ζωή σου θα πάρει μια τροπή προς το καλύτερο».\n«Πολύ φοβάμαι πως αυτό το στοίχημα θα το χάσεις». «Ελπίζω πως όχι».\nΈνα πολύξερο χαμόγελο γλίστρησε πάνω από το πρόσωπό της και τα βλέφαρά της τρεμόπαιξαν. «Και τότε θέλω ένα τεράστιο μπουκέτο τριαντάφυλλα από εσένα – το μεγαλύτερο που μπορεί να προσφέρει ολόκληρο το καταραμένο Κοιμητήριο της Μονμάρτης».\nΈτσι ήταν η Ελέν. Ακόμη και τις πιο άσχημες στιγμές, σε έκανε να γελάσεις. Έκλαιγε και γελούσε συνάμα, ενώ μου έτεινε το ισχνό της χέρι – κι εγώ το έπιασα και της έδωσα τον λόγο μου.\nΤον λόγο ενός συγγραφέα. Στο κάτω κάτω, δεν είχε πει πότε έπρεπε να της γράψω τα τριάντα τρία γράμματα. Κι έτσι πέρασε ο Οκτώβριος, ήρθε ο Νοέμβριος, πέρασε κι αυτός, μπήκε ο Δεκέμβριος. Ο ένας στενάχωρος μήνας διαδεχόταν τον επόμενο, οι εποχές του χρόνου μπορεί να άλλαζαν φορεσιά, όμως σ’ εμένα όλα φαίνονταν ίδια. Ο ήλιος είχε γκρεμιστεί από τον ουρανό, κι εγώ ζούσα σε μια μαύρη σαν το μελάνι τρύπα, όπου δεν υπήρχαν πια λέξεις. Στο μεταξύ, είχαμε Μάρτιο, κι εγώ δεν είχα γράψει γράμμα. Ούτε ένα.\nΌχι ότι είχα προσπαθήσει. Ήθελα βέβαια να κρατήσω την υπόσχεσή μου – άλλωστε ήταν η τελευταία επιθυμία της Ελέν. Το καλάθι των αχρήστων ήταν γεμάτο τσαλακωμένα φύλλα χαρτί, όπου ήταν γραμμένες ένα σωρό μισοτελειωμένες φράσεις. Φράσεις όπως:\nΕλέν μου, που σε αγάπησα πάνω απ’ όλα, από τότε που δεν είσαι εδώ, για μένα δεν υπάρχει…\nΑγαπημένη, έχω τόσο κουραστεί από όλον αυτό τον πόνο, κι ολοένα πιο συχνά αναρωτιέμαι αν η ζωή έχει καν…\nΠολυαγαπημένη μου, χθες βρήκα τη μικρή χιονόμπαλα από τη Βενετία. Ήταν πίσω πίσω στο κομοδίνο σου, και δεν μπορούσα παρά να θυμηθώ πώς οι δυο μας…\nΕσύ που υπήρξες ο πιο αγαπημένος μου άνθρωπος σε όλο τον κόσμο, μου λείπεις κάθε μέρα, κάθε ώρα, κάθε λεπτό, δεν ξέρεις καν…\nΑγαπημένη Ελέν, χθες ο Αρτύρ είπε ότι δε θέλει να έχει έναν θλιμμένο μπαμπά και ότι άλλωστε εσύ είσαι καλά εκεί ανάμεσα στους αγγέλους…\nΕλέν, mayday, mayday, τούτη είναι η κραυγή για βοήθεια ενός ανθρώπου που πνίγεται, έλα πίσω, δεν μπορώ…\nΆγγελέ μου, χθες τη νύχτα σε είδα στο όνειρό μου και απόρησα που το πρωί δεν ήσουν πλάι μου…\nΑγαπημένη μου, που μου λείπεις τόσο, σε παρακαλώ μη σκεφτείς ότι έχω λησμονήσει την υπόσχεσή μου, αλλά…\nΑλλά δεν είχα καταφέρει να βάλω στο χαρτί κάτι πέρα από αυτό το ανήμπορο ψέλλισμα. Καθόμουν εκεί, καταβεβλημένος από τη δυστυχία μου. Είχα απλούστατα βουβαθεί. Δεν είχα γράψει τίποτε απολύτως γενικά –πράγμα όχι ακριβώς ωφέλιμο για έναν συγγραφέα–, και αυτός ήταν μάλλον ο λόγος που τώρα το κουδούνι χτυπούσε σαν δαιμονισμένο.\nΑναστενάζοντας, άφησα την πένα στο γραφείο, σηκώθηκα και πήγα στο παράθυρο. Κάτω, στην οδό Ζακόμπ, στεκόταν ένας μικρόσωμος, κομψά ντυμένος κύριος με ένα σκούρο μπλε αδιάβροχο πανωφόρι, ο οποίος προφανώς είχε αποφασίσει να μην ξεκολλήσει το δάχτυλό του από το κουδούνι. Το φοβόμουν αυτό.\nΟ άντρας κοίταξε ψηλά, στον νοτισμένο ανοιξιάτικο ουρανό, όπου ο άνεμος έδιωχνε μακριά τα σύννεφα, κι εγώ βιάστηκα να τραβήξω πίσω το κεφάλι μου.\nΉταν ο Ζαν-Πιερ Φαβρ, ο εκδότης μου.\nΔέσποινα: Προδημοσίευση από το νέο βιβλίο του Αυγούστου Κορτώ


Κρήτη: Οι Βρετανοί ψάχνουν να κλείσουν τις διακοπές τους | Rethemnos News\nΚΡΗΤΗ 29.06.2020 12:40\nΚρήτη: Οι Βρετανοί ψάχνουν να κλείσουν τις διακοπές τους\nΣτους κορυφαίους προορισμούς των Βρετανών η Κρήτη και η Ελλάδα ευρύτερα.\nΟι Βρετανοί έριξαν στην κυριολεξία ακόμα και το site του Eurostar ψάχνοντας να κλείσουν διακοπές. Ποιες περιοχές της Ελλάδας είναι οι πιο δημοφιλείς.\nΠεριμένοντας τις επίσημες ανακοινώσεις της Βρετανικής κυβέρνησης (μέσα στην εβδομάδα ανακοινώνεται η άρση των μέτρων), οι Βρετανοί δείχνουν να μην κρατιούνται για τις καλοκαιρινές διακοπές. Οι κρατήσεις έχουν σημειώσει έκρηξη τα τελευταία 24ωρα και μέσα στο Σαββατοκύριακο σύμφωνα με την Daily Mail τα μεγαλύτερα τουριστικά site είδαν τις αναζητήσεις να σημειώνουν αύξηση 350% ενώ οι κρατήσεις ήταν 80% πάνω από την περασμένη εβδομάδα.\nΣε αυτό βοηθούν και οι προσφορές με εκπτώσεις που φτάνουν και το 76%. Η αναζήτηση ήταν τόσο μεγάλη που το site του Eurostar έπεσε και σταμάτησε να δέχεται κρατήσεις.\nΟι τεσσερις δημοφιλέστεροι ελληνικοί προορισμοί για τους Βρετανούς\nΕκπρόσωπος της εταιρείας που εξαγόρασε την Thomas Cook, η Hays Travel, δήλωσε ότι δεν προλαβαίνουν να απαντούν στα τηλέφωνα. Η EasyJet ανακοίνωσε ότι παρακολουθεί την ζήτηση και ανάλογα θα αυξήσει τις πτήσεις.


Δείτε τι θα γίνει στην σειρά Μαύρο Τριαντάφυλλο – Επεισόδιο 34, 35, 36, 37 – 3ος Κύκλος\nΜαύρο Τριαντάφυλλο – Επεισόδιο 34 – 3ος Κύκλος\nΗ Εμπρού δεν ξέρει τι να κάνει με τα κορίτσια ενώ η Ναρίν της λέει να κάνει υπομονή και ότι όλα θα γίνουν καλύτερα. Ωστόσο, ακόμα δεν έχει πει τίποτα για το γιο της και τον πατέρα του. Ο Ογούζ φεύγει από το σώμα, όπως του λέει ο Κεντάλ, με αντάλλαγμα να του βρει δουλειά, ο οποίος όμως αθετεί τον λόγο του και τα παίρνει όλα πίσω. Καθώς ο Μπαράν επιστρέφει μετανιωμένος να βρει την Αϊσέ μετά τον τηλεφωνικό καβγά τους, γίνεται μάρτυρας της απαγωγής της Αϊσέ αλλά και της Αντά και αποφασίζει να ακολουθήσει τους απαγωγείς. Μαύρο Τριαντάφυλλο – Επεισόδιο 34, 35, 36, 37 – 3ος Κύκλος\nΟ Κασίμ ρωτάει τη Σιμπέλ γιατί μίλησε στην Οζλέμ και εκείνη του απαντά ότι σκοπός της ήταν να την προστατεύσει από αυτόν, καθώς φοβάται ότι θα την καταστρέψει, όπως και την ίδια. Ο Κασίμ βάζει το όπλο του στο κρόταφο για να αυτοκτονήσει και τη ρωτά: «αυτό θέλεις; Πες μου και θα το κάνω». Εκείνη ψύχραιμη, του απαντά ότι δεν τον έχει ικανό να αυτοκτονήσει και ότι το μόνο, που την ενδιαφέρει, είναι να μείνει μακριά από την Οζλέμ. «Αν θες ζήσε, αν θες πέθανε, αλλά μόνος σου» του λέει. Η Οζλέμ δεν μπορεί να ξεχάσει τη φτώχια μέσα στην οποία μεγάλωσε γι’αυτό δεν ακολουθεί το κάλεσμα του Κασίμ… Μαύρο Τριαντάφυλλο – Επεισόδιο 34, 35, 36, 37 – 3ος Κύκλος\nΜαύρο Τριαντάφυλλο – Επεισόδιο 34 – 3ος Κύκλος video\nΜαύρο Τριαντάφυλλο – Επεισόδιο 35 – 3ος Κύκλος video\nΜαύρο Τριαντάφυλλο – Επεισόδιο 36 – 3ος Κύκλος video\nΜαύρο Τριαντάφυλλο – Επεισόδιο 37 – 3ος Κύκλος video\nΜαύρο Τριαντάφυλλο – Επεισόδιο 35 – 3ος Κύκλος\nΟ Εμρέ συναντά τον Μπαράν, που ακολουθεί τους απαγωγείς των κοριτσιών και μαζί κατορθώνουν να τις σώσουν. Το επόμενο πρωινό η Μάγια έχει ακόμα έναν καυγά με τη μητέρα της και μετά συναντά τη Ντενίζ και πάνε για καφέ. Λίγο αργότερα τα δύο κορίτσια αναστατώνονται όταν μαθαίνουν ότι έχουν εξαφανιστεί η Αϊσέ και η Αντά και ενημερώνουν την Εμπρού. Η Ναρίν αντιλαμβάνεται πως κι ο Μπαράν λείπει. Οι δύο γυναίκες καταγγέλλουν την εξαφάνιση στην αστυνομία αλλά αφού δε γίνεται να δράσουν πριν περάσουν 24 ώρες, ζητάνε απελπισμένες τη βοήθεια του Ογούζ. Μαύρο Τριαντάφυλλο – Επεισόδιο 34, 35, 36, 37 – 3ος Κύκλος\nΠαράλληλα, η Εμπρού επισκέπτεται τη Φεριγιέ όταν μαθαίνει ότι έχει σταματήσει να παίρνει τα φάρμακά της. Εκείνη της απαντά πως δε γύρισε πίσω για να ζήσει, αλλά για να πεθάνει και ότι έχει ένα γιο στην Αμερική, που τον λένε Κενάν. Η Εμπρού γυρνώντας πίσω ενημερώνει την Καντριγιέ, η οποία πάει να την βρει πριν να είναι πολύ αργά. Σε έναν μεγάλο καβγά, που έχει η Αντά με τον πρώην της, δεν καταφέρνει να συγκρατήσει την οργή της και τον πυροβολεί. Ο Μπαράν γίνεται μάρτυρας του πυροβολισμού. Ο νεαρός λέει στην Αντά να του δώσει το όπλο και να πουν ότι εκείνος πυροβόλησε και η κοπέλα σε κατάσταση σοκ το κάνει και λιποθυμά… Μαύρο Τριαντάφυλλο – Επεισόδιο 34, 35, 36, 37 – 3ος Κύκλος\nΜαύρο Τριαντάφυλλο – Επεισόδιο 36 – 3ος Κύκλος\nΣτην Αμερική, ο γιος της Φεριγιέ, Κενάν αποχαιρετά τους εργαζόμενους στην εταιρεία του λέγοντας πως δε θα ξαναγυρίσει. Όταν λίγο αργότερα μένει μόνος του καίει μία φωτογραφία του Κεντάλ. Η Αϊσέ φωνάζει σε όλο το αρχοντικό πως η Σιμπέλ είναι στην πραγματικότητα η μητέρα της και πως την αποκαλεί αδερφή μετά από δική της παράκληση. Ζητά συγνώμη από τη Σιμπέλ, που ντράπηκε για εκείνη, η οποία τόσα χρόνια μένει δίπλα στον Κεντάλ για χάρη της. Μαύρο Τριαντάφυλλο – Επεισόδιο 34, 35, 36, 37 – 3ος Κύκλος\nΗ Φεριγιέ είναι πολύ άρρωστη και η Καντριγιέ μένει δίπλα της. Ο Κενάν φθάνει στο νοσοκομείο και γνωρίζει την Καντριγιέ. Της εκμυστηρεύεται ότι συγχωρεί τη μητέρα του, αλλά τον πατέρα του δεν πρόκειται να τον συγχωρέσει ποτέ. Η Αϊσέ λέει στον Μπαράν πως είναι περήφανη για εκείνον, που πήρε την ευθύνη για τον πυροβολισμό. Η Αντά βλέπει έναν εφιάλτη και λέει στη Μάγια πως εκείνη πυροβόλησε και πως δεν καταλαβαίνει γιατί πήρε την ευθύνη ο Μπαράν. Η Αντά λέει και στην Εμπρού την αλήθεια για τον πυροβολισμό… Μαύρο Τριαντάφυλλο – Επεισόδιο 34, 35, 36, 37 – 3ος Κύκλος\nΜαύρο Τριαντάφυλλο – Επεισόδιο 37 – 3ος Κύκλος\nΟ Κεντάλ εκμεταλλεύεται την απουσία της Καντριγιέ για να τιμωρήσει την Εμπρού και τα κορίτσια. Η επίθεση του Κεντάλ εξαγριώνει την Εμπρού. Αν και η Καντριγιέ επιστρέφει και βάζει τον Κεντάλ στη θέση του, αυτή τη φορά η Εμπρού του επιτίθεται για τις πράξεις του. Όταν ο Κενάν μπαίνει στο αρχοντικό, ο Κεντάλ παθαίνει σοκ. Παρά το ότι ο Ογιούζ έχει παραιτηθεί από τη δουλειά του, εξακολουθεί να ερευνά τον Κενάν. Αρχίζει ακολουθώντας την πληροφορία, που έμαθε σχετικά με το θάνατο του Φιράτ. Με αυτή την κίνηση του, ο Ογιούζ μπλέκεται στα πόδια του Κεντάλ με αποτέλεσμα ο θυμός του να ξεπεράσει τα όρια του. Έτσι, αποφασίζει να βάλει σε εφαρμογή ένα σχέδιο, που θα ζήλευε και ο ίδιος ο διάβολος για να τελειώσει μία για πάντα με τον Ογιούζ… Μαύρο Τριαντάφυλλο – Επεισόδιο 34, 35, 36, 37 – 3ος Κύκλος\nΑναμένουμε τα νέα επεισόδια της σειράς Μαύρο Τριαντάφυλλο – Επεισόδιο 38, 39, 40, 41, 42 – 3ος Κύκλος\nmavro triantafylo episodio 34 3os kyklosmavro triantafylo episodio 35 3os kyklosmavro triantafylo episodio 36 3os kyklosmavro triantafylo episodio 37 3os kyklos\nΗ καλλονή που έβγαλε μάτια στην παραλία – Θαυμασμός για το σώμα της ακόμα και από…